Paġna Ir-rekwiżiti ta' divulgazzjoni għal informazzjoni mhux finanzjarja japplikaw għal ċerti kumpaniji kbar b'iktar minn 500 impjegat, billi l-kost tal-obligazzjoni biex l-intrapriżi ż-żgħar u ta' daqs medju japplikawhom huwa iktar mill-benefiċċji. Dan l-approċċ iżomm il-piż amministrattiv wieħed minimu. Il-kumpaniji huma meħtieġa li jiddivulgaw informazzjoni relevanti u utli li hi neċessarja biex wieħed jifhem l-iżvilupp, il-prestazzjoni, il-pożizzjoni u l-impatt tal-attività tagħhom, iktar milli rapport eżawrjenti u ddettaljat. Barra minn hekk, id-divulgazzjonijiet jistgħu jiġu pprovduti fil-livell tal-grupp, aktar milli minn kull affiljat individwali fi ħdan grupp. Id-Direttiva tagħti wkoll lill-kumpaniji flessibbiltà sinifikanti biex jiddivulgaw informazzjoni rilevanti bil-mod li jikkunsidraw li hu l-iktar utli, inkluż f'rapport separat. Il-kumpaniji jistgħu jiddependu fuq oqsfa internazzjonali, ibbażati fl-UE jew nazzjonali. Divulgazzjoni mhux finanzjarja xierqa hi element essenzjali biex jiġi permess l-iffinanzjar sostenibbli. Fit-28 ta' Ottubru 2016, il-Kummissjoni Ewropea ddeċidiet li tistabbilixxi Grupp ta' Esperti ta' Livell Għoli dwar il-finanzi sostenibbli. Dan jibni fuq l-għan tal-Kummissjoni li tiżviluppa strateġija tal-UE globali u komprensiva dwar il-finanzi sostenibbli bħala parti mill-Unjoni tas-Swieq Kapitali. Il-grupp huwa mistenni li jissottometti sett ta' rakkomandazzjonijiet dwar il-politika lill-Kummissjoni sa tmiem l-2017. Dawn ir-rekwiżiti jikkontribwixxu wkoll biex jiġi implimentat il-Ftehim ta' Pariġi dwar il-Klima, b'mod partikolari, it-trasparenza ikbar mistennija twassal għal flussi finanzjarji iktar konsistenti b'rotta lejn emissjonijiet ta' gassijiet serra baxxi u żvilupp reżiljenti għat-tibdil fil-klima. F'Diċembru 2015, fuq talba tal-Ministri tal-Finanzi u tal-Gvernaturi tal-Banek Ċentrali tal-G20, il-Bord għall-Istabilità Finanzjarja (FSB) stabbilixxa Task Force immexxija mill-industrija biex tiżviluppa rakkomandazzjonijiet għal divulgazzjonijiet volontarji tar-riskju finanzjarju relatat mal-klima. Dan jikkumplimenta l-ħidma li saret mill-Grupp ta' Studju dwar il-Finanzjament Ekoloġiku tal-G20. L-Artikolu 2 tad-Direttiva jirreferi għal "gwida dwar ir-rapportar" u jistabbilixxi li "il-Kummissjoni għandha tħejji linji gwida mhux vinkolanti dwar il-metodoloġija għar-rapportar tal-informazzjoni mhux finanzjarja, inklużi KPIs ta' natura mhux finanzjarja, li jkunu ġenerali u settorjali, bl-għan li tiffaċilita d-divulgazzjoni relevanti, utli u komparabbli ta' informazzjoni mhux finanzjarja minn impriżi. [...]" Il-premessa 17 tad-Direttiva tistabbilixxi li, meta tipprepara l-linji gwida mhux vinkolanti, "Il-Kummissjoni għandha tqis l-aħjar prattiki attwali, l-iżviluppi internazzjonali u r-riżultati ta' inizjattivi relatati tal-Unjoni." Irrispettivament min dan il-fatt, il-kumpaniji jistgħu jagħżlu li jużaw oqfsa ta' rapportar ġeneralment aċċettati u ta' kwalità għolja, u dan f'konformità parzjali jew sħiħa. Dawn jistgħu jserrħu fuq oqfsa internazzjonali, ibbażati fl-UE jew nazzjonali, u, jekk ikun hekk, jispeċifikaw il-qafas/l-oqfsa li jużaw. Il-Kummissjoni tħeġġeġ lill-kumpaniji biex jinqdew mill-flessibbiltà skont id-Direttiva meta jiddivulgaw informazzzjoni mhux finanzjarja. Il-linji gwida mhumiex maħsuba biex joħonqu l-innovazzjoni fil-prattiki ta' rapportar. Il-Kummissjoni għamlet konsultazzjonijiet pubbliċi estensivi inkluża konsultazzjoni pubblika wiesgħa bbażata fuq il-web. Il-proċess ta' konsultazzjoni inkluda wkoll intervisti ma' esperti, sessjonijiet ta' ħidma mal-partijiet ikkonċernati u konsultazzjoni mal-Grupp ta' Esperti ta' Livell Għoli dwar il-Finanzi Sostenibbli msemmi hawn fuq. Meta kienet qed tipprepara dawn il-linji gwida, il-Kummissjoni rrevediet oqfsa nazzjonali, ibbażati fl-UE u internazzjonali. Il-linji gwida huma dovuti ħafna għat-tmexxija u l-għarfien tal-organizzazzjonijiet wara dawn l-oqfsa. B'mod partikolari, il-prinċipji u l-kontenut deskritt f'dan id-dokument jibnu ħafna fuq oqfsa bħal pereżempju: is-CDP (dak li qabel kien magħruf bħala l-Proġett ta' Divulgazzjoni tal-Karbonju); il-Bord dwar l-Istandards ta' Divulgazzjoni dwar il-Klima; il-Gwida tal-OECD dwar id-Diliġenza Dovuta għal Ktajjen ta' Provvista Responsabbli minn Żoni Affettwati mill-Kunflitti u Żoni ta' Riskju Għoli, u s-supplimenti tagħha; l-Iskema ta' Mmaniġġjar u Awditjar Ekoloġiku (EMAS) u d-Dokumenti ta' Referenza Settorali relatati; il-KPIs Ambjentali, Soċjali u ta' Governanza (ESG) tal-Federazzjoni Ewropea tas-Soċjetajiet ta' Analisti Finanzjarji, Linja Gwida għall-integrazzjoni tal-ESG fl-Analiżi Finanzjarja u l-Valutazzjoni Korporattiva; l-Inizjattiva Globali ta' Rapportar; il-Gwida dwar il-Ktajjen tal-Provvista Agrikola Responsabbli tal-FAO-OECD; il-Gwida dwar ir-Rapport Strateġiku tal-Kunsill dwar ir-Rapportar Finanzjarju tar-Renju Unit; il-Linji Gwida għall-Intrapriżi Multinazzjonali tal-Organizzazzjoni għall-Kooperazzjoni u l-Iżvilupp Ekonomiku; il-Prinċipji Gwida tal-Qafas tar-Rapportar dwar in-Negozju u d-Drittijiet Umani; l-ISO 26000 tal-Organizzazzjoni Internazzjonali għall-Istandardizzazzjoni; il-Qafas tar-Rapportar Integrat Internazzjonali; il-Gwida Mudell dwar ir-rapportar ta' informazzjoni tal-ESG lill-investituri tal-Inizjattiva tan-NU għal Boroż Sostenibbli; il-Protokoll għal Kapital Naturali; il-Gwidi dwar l-Impronta Ambjentali tal-Organizzazzjonijiet u tal-Prodotti; il-Bord dwar l-Istandards tal-Kontabilità ta' Sostenibbiltà; il-Kodiċi dwar is-Sostenibbiltà tal-Kunsill tal-Ġermanja għall-Iżvilupp Sostenibbli; id-Dikjarazzjoni Tripartitika tal-prinċipji li jikkonċernaw l-intrapriżi multinazzjonali u l-politika soċjali tal-Organizzazzjoni Internazzjonali tax-Xogħol; il-Patt Globali tan-Nazzjonijiet Uniti (NU); l-Għanijiet ta' Żvilupp Sostenibbli tan-NU, ir-Riżoluzzjoni tal-25 ta' Settembru 2015, nittrasformaw id-dinja tagħna: l-Aġenda 2030 għall-Iżvilupp Sostenibbli; il-Prinċipji Gwida tan-NU dwar in-Negozju u d-Drittijiet tal-Bniedem li jimplimentaw il-Qafas tan-NU "Protezzjoni, Rispett u Rimedju". Dan id-dokument ġie ppreparat skont l-Artikolu 2 tad-Direttiva 2014/95/UE biex jgħin lill-kumpaniji kkonċernati jiddivulgaw informazzjoni mhux finanzjarja b'mod relevanti, utli, konsistenti u iktar komparabbli. Din il-Komunikazzjoni tipprovdi linji gwida mhux vinkolanti u ma toħloqx obbligi legali ġodda. Sal-punt li din il-Komunikazzjoni tista' tinterpreta d-Direttiva 2014/95/UE, il-pożizzjoni tal-Kummissjoni hi mingħajr preġudizzju għal kwalunkwe interpretazzjoni ta' din id-Direttiva li tista' tinnħareġ mill-Qorti tal-Ġustizzja tal-Unjoni Ewropea. Il-kumpaniji li jużaw dawn il-linji gwida jistgħu jiddependu wkoll fuq oqsfa internazzjonali, ibbażati fl-UE jew nazzjonali. Dan id-dokument ma jikkostitwix standard tekniku, u la dawk li jippreparaw id-dikjarazzjonijiet mhux finanzjarji u lanqas xi parti oħra, kemm jekk tkun qed taġixxi għan-nom ta' xi ħadd li jipprepara d-dikjarazzjonijiet jew ta' xi ħadd ieħor, m'għandhom jiddikjaraw li d-dikjarazzjonijiet mhux finanzjarji huma f'konformità ma' dan id-dokument. L-għan ta' dawn il-linji gwida hu li jgħinu lill-kumpaniji jiddivulgaw informazzjoni mhux finanzjarja ta' kwalità għolja, relevanti, utli, konsistenti u iktar komparabbli (ambjentali, soċjali u relatata mal-governanza) b'tali mod li trawwem tkabbir reżiljenti u sostenibbli u impjiegi, u tipprovdi trasparenza lill-partijiet ikkonċernati. Dawn il-linji gwida mhux vinkolanti, huma proposti fl-ambitu tal-obbligi ta' rapportar previsti skont id-Direttiva. Dawn huma maħsuba biex jgħinu lill-kumpaniji jfasslu dikjarazzjonijiet mhux finanzjarji relevanti, utli u qosra skont l-obbligi tad-Direttiva. Saru sforzi sinifikanti biex jiġi evitat il-piż amministrattiv mhux dovut, id-divulgazzjonijiet "boilerplate" (kostanti) jew is-sempliċi eżerċizzju ta' mmarkar ta' kaxxi. Dawn il-linji gwida mhux vinkolanti jpoġġu l-enfasi fuq informazzjoni mhux finanzjarja relevanti, utli u komparabbli skont l-Artikolu 2 tad-Direttiva 2014/95/UE dwar id-divulgazzjoni ta' informazzjoni mhux finanzjarja u dwar id-diversità minn ċerti impriżi u gruppi kbar. Din il-gwida hi indirizzata lejn il-kumpaniji li huma obbligati bid-Direttiva li jiddivulgaw informazzjoni mhux finanzjarja fir-rapport tal-ġestjoni tagħhom. Madankollu, il-linji gwida mhux vinkolanti jistgħu jirrappreżentaw l-aħjar prattika għall-kumpaniji kollha li jiddivulgaw informazzjoni mhux finanzjarja, inklużi kumpaniji oħrajn li mhumiex inklużi fil-kamp ta' applikazzjoni tad-Direttiva. Il-Kummissjoni Ewropea ppreparat dawn il-linji gwida biex tiżviluppa metodoloġija bbażata fuq il-prinċipju relevanti għal kumpaniji fis-setturi ekonomiċi kollha u li tgħinhom biex jiddivulgaw informazzjoni mhux finanzjarja relevanti, utli u komparabbli. Permezz ta' hekk, il-Kummissjoni kkunsidrat l-aħjar prattiki, l-iżviluppi relevanti u r-riżultati ta' inizjattivi relatati, kemm fi ħdan l-UE kif ukoll fuq livell internazzjonali. Dawn il-linji gwida huma inkwadrati fil-kuntest tar-rapport tal-ġestjoni. Madankollu, preżentazzjoni alternattiva tad-dikjarazzjoni mhux finanzjarja hi possibbli skont l-Artikolu 1 tad-Direttiva. L-intenzjoni hi li tiġi pprovduta gwida bbilanċjata u flessibbli dwar ir-rapportar ta' informazzjoni mhux finanzjarja b'tali mod li tgħin lill-kumpaniji jiddivulgaw informazzjoni materjali b'mod konsistenti u koerenti. Dawn il-linji gwida, kemm jista' jkun, għandhom jgħinu biex tiġi żgurata l-komparabbiltà fil-kumpaniji u s-setturi kollha. Dan l-approċċ jirrikonoxxi d-diversità wiesa' tan-negozji u tas-setturi involuti u taċ-ċirkostanzi li l-kumpaniji jenħtieġ li jirriflettu fir-rapportar tagħhom. Saru sforzi sinifikanti biex jiġi evitat aproċċ "wieħed tajjeb għal kulħadd" u metodoloġija preskrittiva żżejjed. Il-linji gwida jirrikonoxxu l-importanza tar-rabtiet u r-relazzjonijiet reċiproċi tal-informazzjoni (konnettività), kemm jekk hi bejn aspetti differenti jew bejn informazzjoni finanzjarja u mhux finanzjarja. L-Artikolu 1 tad-Direttiva jgħid li l-kumpaniji kkonċernati: "[...] għandhom jinkludu fir-rapport ta' ġestjoni dikjarazzjoni mhux finanzjarja li jkun fiha informazzjoni sa fejn ikun meħtieġ għall-fehim tal-iżvilupp, il-prestazzjoni u l-pożizzjoni tal-impriża u tal-impatt tal-attività tagħha [...]" Il-materjalità hi kunċett diġà użat b'mod komuni minn dawk li jippreparaw, mill-awdituri, u mill-utenti tal-informazzjoni finanzjarja. Il-fehim sewwa minn kumpanija tal-komponenti ewlenin tal-katina tal-valur tagħha jgħin biex tidentifika kwistjonijiet ewlenin u biex tivvaluta dak li jagħmel l-informazzjoni materjali. L-Artikolu 2(16) tad-Direttiva dwar il-Kontabilità (2013/34/UE) jiddefinixxi l-informazzjoni materjali bħala "l-istatus tal-informazzjoni li l-ommissjoni jew id-dikjarazzjoni ħażina tagħha tista' b'mod raġonevoli tkun mistennija tinfluenza d-deċiżjonijiet li jagħmlu l-utenti abbażi tad-dikjarazzjonijiet finanzjarji tal-impriża. Il-materjalità tal-entrati individwali għandha tiġi vvalutata fil-kuntest ta' entrati simili oħrajn." L-impatt ta' attività ta' kumpanija hi konsiderazzjoni relevanti meta jkunu qed isiru divulgazzjonijiet mhux finanzjarji. L-impatti jistgħu jkunu pożittivi jew negattivi. Id-divulgazzjonijiet materjali għandhom ikopru kemm b'mod ċar kif ukoll b'mod ibbilanċjat. Id-dikjarazzjoni mhux finanzjarja hija mistennija tirrifletti l-opinjoni ġusta ta' kumpanija dwar l-informazzjoni meħtieġa mill-partijiet ikkonċernati relevanti. L-informazzjoni materjali trid tkun ivvalutata f'kuntest. Informazzjoni li tista' tkun materjali f'kuntest wieħed tista' ma tkunx materjali f'ieħor. Il-kwistjonijiet li jridu jiġu kkunsidrati għall-inklużjoni fid-dikjarazzjoni mhux finanzjarja huma speċifiċi għaċ-ċirkostanzi ta' kumpanija, u jikkunsidraw sitwazzjonijiet konkreti u kunsiderazzjonijiet settorjali. Kumpaniji fi ħdan industrija probabbli li jkollhom sfidi ambjentali, soċjali u ta' governanza simili, pereżempju minħabba r-riżorsi li jiddependu fuqhom biex jipproduċu l-oġġetti u s-servizzi, jew l-effetti li jista' jkollhom fuq in-nies, is-soċjetà u l-ambjent. Għalhekk, jista' jkun xieraq li d-divulgazzjonijiet mhux finanzjarji relevanti jitqabblu direttament bejn il-kumpaniji fl-istess settur. Bank jista' jikkunsidra li l-konsum tal-ilma tiegħu stess fl-uffiċċji u l-fergħat mhijiex kwistjoni materjali li għandha tiġi inkluża fir-rapport tal-ġestjoni tiegħu. B'kuntrast, il-bank jista' jivvaluta li l-impatti soċjali u ambjentali tal-proġetti li jiffinanzja u r-rwol tiegħu fl-appoġġ għall-ekonomija reali ta' belt, ta' reġjun jew ta' pajjiż huma informazzjoni materjali. Jistgħu jiġu kkunsidrati numru ta' fatturi meta tkun qed tiġi vvalutata l-materjalità tal-informazzjoni. Dawn jinkludu: Kumpanija tista' tikkunsidra li l-impatti permezz tal-katina ta' provvista upstream tagħha huma kwistjonijiet relevanti u materjali u jirrapportaw dwarhom immedjatament kif xieraq. L-impatti jistgħu jkunu diretti jew indiretti. Pereżempju, kumpanija li tipproduċi l-ilma minerali tista' tikkunsidra l-miżuri speċifiċi li ħadet biex tipproteġi r-riżorsi idriċi li tiddependi fuqhom. Kumpanija li jkollha impatti fuq l-użu tal-art u t-tibdil fl-ekosistema (pereżempju d-deforestazzjoni), direttament jew permezz tal-katina ta' provvista tagħha tista' tikkunsidra divulgazzjonijiet xierqa fuq id-diliġenza dovuta applikata. Il-valutazzjonijiet tal-materjalità huma mistennija li jiġu riveduti f'intervalli regolari biex jiġi żgurat li l-materji rrapportati jibqgħu jkunu materjali. Ir-rieżamijiet għandhom ikunu iktar frekwenti fl-iktar kumpaniji u setturi dinamiċi u innovattivi, jew f'kumpaniji li qed ibiddlu jew jaġġustaw il-mudelli jew il-politiki tan-negozju tagħhom, inkluż fuq id-diliġenza dovuta. Madankollu, dawn jistgħu jkunu inqas frekwenti f'ċirkostanżi iktar stabbli. Kumpanija li hi involuta fil-ktajjen tal-provvista ta' minerali minn żoni affettwati mill-kunflitti u żoni ta' riskju għoli jistgħu jikkunsidraw divulgazzjonijiet xierqa dwar id-diliġenza dovuta applikata biex jiġi żgurat li hi tirrispetta d-drittijiet tal-bniedem u ma tikkontribwix għall-kunflitt. Id-dikjarazzjoni mhux finanzjarja għandha tagħti kunsiderazzjoni ġusta lil aspetti favorevoli u mhux favorevoli, u l-informazzjoni għandha tiġi vvalutata u ppreżentata b'mod mhux ippreġudikat. Id-dikjarazzjoni mhux finanzjarja għandha tikkunsidra l-inputs disponibbli u affidabbli kollha, filwaqt li tqis ir-rekwiżiti ta' informazzjoni tal-partijiet ikkonċernati relevanti. L-utenti tal-informazzjoni m'għandhomx jiġu mqarrqa b'dikjarazzjonijiet materjali skorretti billi titħalla barra informazzjoni materjali jew tiġi ddivulgata informazzjoni immaterjali. Id-dikjarazzjoni mhux finanzjarja għandha tiddistingwi b'mod ċar il-fatti mill-opinjonijiet jew mill-interpretazzzjonijiet. L-informazzjoni tista' ssir iktar ġusta u iktar preċiża pereżempju permezz ta': arranġamenti ta' governanza korporattiva xierqa (pereżempju ċerti membri indipendenti ta' bord jew kumitat ta' bord fdat bir-responsabbiltà fuq il-materji tas-sostenibbiltà u/jew it-trasparenza); evidenza robusta u affidabbli, kontroll intern u sistemi ta' rapportar; involviment effettiv tal-partijiet ikkonċernati; u assigurazzjoni esterna indipendenti. L-informazzjoni tista' ssir ukoll iktar komprensibbli billi jintuża lingwaġġ komuni u terminoloġija konsistenti, jiġi evitat il-boilerplate, u, fejn ikun hemm bżonn, jiġu pprovduti definizzjonijiet għat-termini tekniċi. L-informazzjoni materjali għandha tiġi pprovduta b'kuntest xieraq biex tkun tinftiehem iktar faċilment. Pereżempju, il-prestazzjoni ta' kumpanija tista' tiġi ppreżentata b'referenza għall-istrateġiji u l-miri iktar wiesgħa tagħha. Il-kumpaniji huma mistennija jiddeskrivu kif kwistjonijiet mhux finanzjarji jirrelataw mal-istrateġija għal terminu twil, mar-riskji prinċipali u mal-politiki tagħhom. Kumpanija għandha tispjega l-kamp ta' applikazzjoni u l-konfini tal-informazzjoni ddivulgata, b'mod partikolari meta ċerta informazzjoni tirrelata biss ma' wieħed jew ma' ħafna mis-segmenti tagħha jew teskludi segmenti speċifiċi. Il-komprensibbiltà tista' wkoll tittejjeb billi jiġu spjegati l-interni ewlenin tal-informazzjoni ddivulgata, bħal pereżempju l-metodi ta' kejl, is-suppożizzjonijiet sottostanti u s-sorsi. Id-divulgazzjoni ta' informazzjoni b'lingwaġġ kummerċjali abitwali apparti li ssir bil-lingwa nazzjonali tal-kumpanija, probabbli li ttejjeb it-trasparenza ta' kumpanija u tgħin biex l-informazzjoni ssir iktar aċċessibbli għall-investituri relevanti u għal partijiet ikkonċernati oħrajn. Kumpanija li tiddivulga ċerti KPIs tista' żżid it-trasparenza billi tipprovdi informazzjoni dwar l-iskop u r-rabta mal-istrateġija tal-kumpanija; id-definizzjonijiet u l-metodoloġija; is-sorsi ta' informazzjoni, is-suppożizzjonijiet u l-limitazzjonijiet; l-iskop tal-attivitajiet ikkonċernati; il-valuri referenzjarji; il-miri; ix-xejriet; il-bidliet fil-metodoloġiji (jekk ikun hemm); u spjegazzjonijiet kwalitattivi tal-prestazzjoni fl-imgħoddi u dik mistennija. L-Artikolu 1 tad-Direttiva jgħid li l-kumpaniji kkonċernati: "[...] għandhom jinkludu fir-rapport ta' ġestjoni dikjarazzjoni mhux finanzjarja li jkun fiha informazzjoni sa fejn ikun meħtieġ għall-fehim tal-iżvilupp, il-prestazzjoni u l-pożizzjoni tal-impriża u tal-impatt tal-attività tagħha, relatata tal-anqas ma' kwistjonijiet ambjentali, soċjali u tal-impjegati, ir-rispett tad-drittijiet tal-bniedem, kwistjonijiet kontra l-korruzzjoni u t-tixħim [...]" Bħala minimu, għandha tiġi ddivulgata informazzjoni materjali dwar ċerti kategoriji ta' kwistjonijiet espliċitament riflessi fid-Direttiva. Dawn jinkludu: kwistjonijiet ambjentali, soċjali u tal-impjegati; ir-rispett tad-drittijiet tal-bniedem; kwistjonijiet kontra l-korruzzjoni u t-tixħim. Il-kumpaniji għandhom jiddivulgaw ukoll kull informazzjoni materjali oħra. Id-divulgazzjonijiet materjali huma mistennija li jipprovdu stampa komprensiva ta' kumpanija fis-sena ta' rapportar. Dan jirreferi għall-firxa tal-informazzjoni ddivulgata. Madankollu, il-volum tal-informazzjoni rrapportata dwar kwalunkwe kwistjoni partikolari jiddependi fuq il-materjalità tagħha. Kumpanija għandha tiffoka fuq il-provvista tal-firxa u l-volum tal-informazzjoni li tgħin lill-partijiet ikkonċernati jifhmu l-iżvilupp, il-prestazzjoni, il-pożizzjoni tagħha u l-impatt tal-attivitajiet tagħha. Id-dikjarazzjoni mhux finanzjarja hi mistennija wkoll li tkun konċiża u tevita informazzjoni immaterjali. Id-divulgazzjoni ta' informazzjoni immaterjali tista' tagħmel lid-dikjarazzjoni mhux finanzjarja inqas faċli biex tinftiehem billi din toskura l-informazzjoni materjali. Informazzjoni ġenerika jew boilerplate (kostanti) li mhijiex materjali għandha tiġi evitata. Kumpanija tista' tqassar l-informazzjoni, tiffoka fuq informazzjoni materjali, tneħħi informazzjoni ġenerika, tillimita d-dettalji, tevita elementi li m'għadhomx iktar relevanti, tuża kontroreferenzi u sinjali, eċċ. Id-dikjarazzjoni hi mistennija li tipprovdi għarfien dwar il-mudell kummerċjali ta' kumpanija, l-istrateġija tal-kumpanija u l-implimentazzjoni tagħha u tispjega l-implikazzjonijiet għal terminu qasir, għal terminu medju u għal terminu twil tal-informazzjoni rapportata. Il-kumpaniji huma mistennija jiddivulgaw informazzjoni relevanti dwar il-mudell tan-negozju tagħhom inklużi l-istrateġiji u l-objettivi tagħhom. Id-divulgazzjonijiet għandhom jipprovdu għarfien dwar l-approċċ strateġiku għal kwistjonijiet mhux finanzjarji relevanti; x'tagħmel kumpanija, kif tagħmlu u għalfejn tagħmlu. Dan ma jipprevjenix il-kunsiderazzjoni xierqa ta' informazzjoni kumerċjalment sensittiva. Informazzjoni relevanti tista' tiġi pprovduta f'termini iktar wiesa' li xorta jwasslu informazzjoni utli għall-investituri u għal partijiet ikkonċernati oħra. Billi tiddivulga l-miri, il-valuri referenzjarji u l-impenji, kumpanija tista' tgħin lill-investituri u lil partijiet ikkonċernati oħra biex ipoġġu l-prestazzjoni tagħha f'kuntest. Dan jista' jkun utli meta jiġu evalwati prospetti futuri. Il-monitoraġġ estern tal-impenji u l-progress lejn il-miri jippromwovu trasparenza akbar lejn il-partijiet ikkonċernati. Il-miri u l-valuri referenzjarji jistgħu jiġu ppreżentati f'termini kwalitattivi jew kwantitattivi. Kif xieraq, il-kumpaniji jistgħu jiddivulgaw informazzjoni relevanti bbażata fuq xenarji bbażati fuq ix-xjenza. Kumpanija tista' tiddivulga l-mod ta' kif tittratta strateġija kummerċjali sostenibbli u kif il-prestazzjoni ambjentali, soċjali u dwar il-governanza tista' tgħin biex tikseb il-miri kummerċjali tagħha. Hi tista' wkoll tiddivulga miri relatati ma' KPIs rapportati u tispjega l-inċertezzi u l-fatturi li jistgħu jirfdu l-informazzjoni prospettiva u l-prospetti futuri. L-informazzjoni prospettiva tippermetti lill-utenti tal-informazzjoni jivvalutaw aħjar ir-reżiljenza u s-sostenibbiltà tal-iżvilupp, tal-pożizzjoni, tal-prestazzjoni u tal-impatt ta' kumpanija tul iż-żmien. Din tgħin ukoll lill-utenti biex ikejlu l-progress ta' kumpanija lejn il-kisba ta' objettivi għal terminu twil. Kumpanija tista' tiddivulga informazzjoni relevanti bbażata fuq l-impatt mistenni ta' xenarji ta' tibdil fil-klima bbażati fuq ix-xjenza fuq l-istrateġiji u l-attivitajiet tagħha. Inkella, hi tista' tiddivulga l-miri għat-tnaqqis tan-numru ta' aċċidenti jew mard okkupazzjonali. Il-kumpaniji huma mistennija li jikkunsidraw il-ħtiġijiet tal-informazzjoni tal-partijiet ikkonċernati relevanti kollha. Dawn għandhom jiffukaw fuq il-ħtiġijiet tal-informazzjoni tal-partijiet ikkonċernati bħala grupp kollettiv iktar milli fuq il-ħtiġijiet jew il-preferenzi ta' partijiet ikkonċernati individwali jew atipiċi jew ta' dawk b'talbiet ta' informazzjoni mhux raġonevoli. Kif xieraq, dan jista' jinkludi fost l-oħrajn: l-investituri, il-ħaddiema, il-konsumaturi, il-fornituri, il-komunitajiet lokali, l-awtoritajiet pubbliċi, il-gruppi vulnerabbli, l-imsieħba soċjali u s-soċjetà ċivili. Il-kumpaniji għandhom jipprovdu informazzjoni relevanti, utli dwar l-involviment tagħhom ma' partijiet ikkonċernati relevanti u kif jiġu kkunsidrati l-ħtiġijiet tal-informazzjoni tagħhom. Pereżempju, l-ISO 26000 u l-Linji Gwida tal-OECD għall-Intrapriżi Multinazzjonali jipprovdu gwida utli dwar dan. Kumpanija tista' tiddivulga informazzjoni materjali dwar l-involviment tagħha mal-partijiet ikkonċernati u tispjega kif dan jinfluwenza d-deċiżjonijiet, il-prestazzjoni u l-impatt tal-attivitajiet tagħha. Id-dikjarazzjoni mhux finanzjarja hi mistennija li tkun konsistenti ma' elementi oħra tar-rapport tal-ġestjoni. Li jkun hemm rabtiet ċari bejn l-informazzjoni ppreżentata fid-dikjarazzjoni mhux finanzjarja u informazzjoni oħra ddivulgata fir-rapport tal-ġestjoni jagħmel l-informazzjoni iktar utli, relevanti u koeżiva. Ir-rapport tal-ġestjoni għandu jitqies bħala sett ta' informazzjoni wieħed, ibbilanċjat u koerenti. Billi l-kontenut hu relatat wieħed mal-ieħor, l-ispjega tar-rabtiet ewlenin tagħmilha iktar faċli għall-investituri u partijiet ikkonċernati oħra biex jifhmu l-informazzjoni materjali u l-interdipendenzi. Il-kontenut tar-rapport mhux finanzjarju għandu jkun konsistenti tul iż-żmien. Dan jippermetti lill-utenti tal-informazzjoni jifhmu u jqabblu bidliet passati u preżenti fl-iżvilupp, il-pożizzjoni, il-prestazzjoni u l-impatt ta' kumpanija u jirrelataw b'mod affidabbli ma' informazzjoni prospettiva. Il-konsistenza fl-għażla u fil-metodoloġija tal-KPIs hi importanti biex jiġi żgurat li d-dikjarazzjoni mhux finanzjarja tinftiehem u hi affidabbli. Madankollu, jista' jkun hemm bżonn ta' aġġornamenti, billi l-KPIs jistgħu jiskadu, jew jiġu żviluppati metodoloġiji ġodda u aħjar li jtejbu l-kwalità tal-informazzjoni. Il-kumpaniji huma mistennija li jispjegaw kwalunkwe tibdil fil-politika jew fil-metodoloġija ta' rapportar, ir-raġunijiet għaliex qed jinbidlu u l-effetti tagħhom (pereżempju billi titfakkar informazzjoni tal-imgħoddi, li turi b'mod ċar l-effett tat-tibdil tal-politiki jew il-metodoloġija ta' rapportar). Kumpanija tista' tidentifika relazzjonijiet u rabtiet bejn il-mudell kummerċjali tagħha u l-aspetti ta' korruzzjoni u tixħim. Il-kumpaniji huma mistennija li jidentifikaw l-aspetti tematiċi speċifiċi u l-informazzjoni materjali li jridu jkunu inklużi fid-divulgazzjonijiet tagħhom b'mod ġust, ibbilanċjat u komprensiv, inkluz bl-involviment mal-partijiet ikkonċernati relevanti. L-informazzjoni fid-dikjarazzjoni mhux finanzjarja hi interkonnessa. Pereżempju, ir-riżultati jirriflettu mhux biss dak li tagħmel kumpanija (permezz tal-mudell tan-negozju, il-politiki u l-istrateġiji tagħha), iżda wkoll iċ-ċirkostanzi u r-riskji speċifiċi tal-kumpanija u kemm hi effettiva fl-immaniġġjar ta' dawk ir-riskji. L-ispjegazzjoni tar-rabtiet u l-interdipendenzi ewlenin ittejjeb il-kwalità tar-rapport. L-Artikolu 1 tad-Direttiva jistabbilixxi li d-dikjarazzjoni mhux finanzjarja jkun fiha informazzjoni inkluża: Mudelli tan-negozju ta' kumpanija, jiddeskrivi kif hi tiġġenera u tippreserva l-valur permezz tal-prodotti u s-servizzi tagħha fuq żmien itwal. Il-mudell tan-negozju jipprovdi kuntest għar-rapport tal-ġestjoni fl-intier tiegħu. Dan jipprovdi ħarsa ġenerali ta' kif topera kumpanija u r-raġuni tal-istruttura tagħha, billi jiddeskrivi kif tittrasforma l-inputs f'outputs permezz tal-attivitajiet kummerċjali tagħha. F'termini iktar sempliċi, x'tagħmel kumpanija, kif tagħmlu u għalfejn tagħmlu. Meta jiddeskrivu l-mudell tan-negozju tagħhom, il-kumpaniji jistgħu jikkunsidraw li jinkludu divulgazzjonijiet mhux xierqa relatati: mal-ambjent tan-negozju tagħhom; mal-organizzazzjoni u l-istruttura tagħhom; mas-swieq fejn joperaw; mal-objettivi u l-istrateġiji tagħhom; u max-xejriet u l-fatturi ewlenin li jistgħu jaffettwaw l-iżvilupp futur tagħhom. Il-kumpaniji jistgħu jikkunsidraw li jużaw il-KPIs biex jispjegaw il-mudelli tan-negozju tagħhom, ix-xejriet ewlenin, eċċ. Il-kumpaniji huma mistennija li jispjegaw il-mudelli tan-negozju tagħhom b'mod ċar, li jinftiehem u fattwali. Il-mudell tan-negozju hu każ fattwali. Il-kumpaniji għandhom jevitaw divulgazzjoniiet immaterjali ta' natura promozzjonali jew ta' aspirazzjoni li jfixklu l-attenzjoni minn fuq l-informazzjoni materjali. Il-kumpaniji huma mistennija li jenfasizzaw u jispjegaw meta jkunu seħħ it-tibdil materjali fil-mudell tan-negozju tagħhom fis-sena ta' rapportar. Kumpanija tista' tikkunsidra divulgazzjonijiet speċifiċi li jispjegaw: il-prodotti ewlenin li tagħmel, u kif dawn jilħqu r-rekwiżiti tal-konsumaturi/klijenti; kif isiru dawn il-prodotti, x'jagħmel l-approċċ ta' produzzjoni tagħha kompetittiv u sostenibbli; il-karatteristiċi tas-suq fejn topera u kif dan jista' jevolvi; L-Artikolu 1 tad-Direttiva jistabbilixxi li d-dikjarazzjoni mhux finanzjarja fiha informazzjoni inkluża: Il-proċessi tad-diliġenza dovuta jirrelataw mal-politiki, mal-ġestjoni tar-riskju u mar-riżultati. Il-proċessi ta' diliġenza dovuta jsiru minn kumpanija biex tiżgura li hi twettaq fil-konfront ta' objettiv konkret (eż. li tiżgura li l-emissjonijiet tal-karbonju huma taħt ċertu livell jew li l-katina ta' provvista huma ħielsa mit-traffikar tal-bnedmin). Dan jgħinu biex jiġu identifikati, ipprevenuti u mmitigati l-impatti avversi eżistenti u potenzjali. Il-kumpaniji għandhom jipprovdu divulgazzjonijiet materjali dwar il-proċessi ta' diliġenza dovuta implimentati, inkluż, fejn relevanti u proporzjonat, fuq il-fornituri u l-ktajjen ta' sottokuntrattar tagħhom. Dawn jistgħu jikkunsidraw ukoll id-divulgazzjoni ta' informazzjoni xierqa dwar id-deċiżjonijiet meħuda biex jistabbilixxuhom u kif il-proċessi huma maħsuba li jaħdmu, b'mod partikolari fir-rigward tal-prevenzjoni u l-mitigazzjoni tal-impatti avversi. Il-kumpaniji jistgħu jikkunsidraw ukoll li jipprovdu informazzjoni relevanti dwar l-iffissar tal-miri u l-kejl tal-progress. Pereżempju, id-dokumenti ta' Gwida tal-OECD għal diversi setturi, il-Prinċipji ta' Gwida tan-NU dwar in-Negozju u d-Drittijiet tal-Bniedem, id-Dikjarazzjoni Tripartitika tal-Prinċipji li jirrigwardaw l-Intrapriżi Multinazzjonali u l-Politika Soċjali jew l-ISO 26000 jipprovdu gwida utli dwar dan. Kumpanija tista' tikkunsidra divulgazzjonijiet dwar il-politiki tagħha mmirati lejn l-evitar tal-użu ta' kimiċi ta' periklu, ta' sustanzi ta' tħassib serju ħafna jew ta' bijoċidji fil-prodotti, l-operazzjonijiet u l-katina ta' provvista tagħha. Hi tista' wkoll tiddivulga l-politiki tagħha dwar ir-riċerka, l-iżvilupp u l-użu ta' alternattivi siguri. Il-kumpaniji jistgħu jispjegaw kif jevalwaw il-kwalità, is-sigurtà u l-impatt ambjentali tal-kimiċi li jużaw u kif jilħqu l-obbligi legali dwar is-sigurtà kimika (eż. REACH, is-CLP - il-klassifikazzjoni, l-ittikkettar u l-ippakkjar-). Il-kumpaniji huma mistennija li jenfasizzaw u jispjegaw meta jkunu seħħ xi tibdil materjali fil-politiki ewlenin tagħhom u jkollhom il-proċessi ta' diliġenza dovuta fis-sena ta' rapportar. Kumpanija tista' tikkunsidra li tiddivulga l-informazzjoni dwar is-saħħa u s-sigurtà li ġejja: il-politiki tal-post tax-xogħol; obbligi kuntrattwali nnegozjati mal-fornituri u s-sottokuntratturi; ir-riżorsi allokati għall-ġestjoni tar-riskju, l-informazzjoni, it-taħriġ, il-monitoraġġ, l-awditjar, il-kooperazzjoni mal-awtoritajiet lokali u l-imsieħba soċjali. Jista' jkun li kumpanija ma tkunx żviluppat politiki dwar ċerti materji li hi għadha tqis bħala materjali. Għalhekk, tali kumpanija għandha tipprovdi spjegazzjoni ċara u motivata għaliex ma tkunx żviluppat dawk il-politiki. Rekwiżiti ta' rapportar oħra jibqgħu japplikaw (pereżempju l-mudell ta' negozju, ir-riskji prinċipali...). L-Artikolu 1 tad-Direttiva jgħid li "Meta l-impriża ma ssegwix politiki fir-rigward ta' waħda jew aktar minn dawk il-kwistjonijiet, id-dikjarazzjoni mhux finanzjarja għandha tipprovdi spjegazzjoni ċara u motivata għaliex ma tagħmilx dan." L-Artikolu 1 tad-Direttiva jistabbilixxi li d-dikjarazzjoni mhux finanzjarja jrid ikun fiha informazzjoni inkluż: Il-kumpaniji għandhom jipprovdu opinjoni utli, ġusta u bbilanċjata tal-eżitu tal-politiki tagħhom. L-informazzjoni mhux finanzjarja ddivulgata mill-kumpaniji għandha tgħin lill-investituri u lil partijiet ikkonċernati oħra biex jifhmu u jissorveljaw il-prestazzjoni tal-kumpanija. Id-divulgazzjonijiet relevanti dwar l-eżiti tal-politiki jistgħu jipprovdu informazzjoni utli dwar il-punti pożittivi u l-vulnerabbiltajiet tal-kumpanija. Id-dikjarazzjoni mhux finanzjarja għandha tirrifletti b'mod komprensiv u konċiż ir-riżultati tal-operazzjonijiet u l-attivitajiet ta' kumpanija. Il-kumpaniji jistgħu jikkunsidraw li jispjegaw ir-relazzjoni bejn l-eżiti finanzjarji u mhux finanzjarji u kif din hi mmaniġġjata tul iż-żmien. L-analiżi tal-eżiti għandha tinkludi KPIs mhux finanzjarji relevanti. Il-kumpaniji huma mistennija li jiddivulgaw il-KPIs li jqisu li huma l-iktar utli biex jiġi ssorveljat u vvalutat il-progress u biex tiġi appoġġjata l-komparabbiltà tul il-kumpaniji u s-setturi. Fejn xieraq, il-kumpaniji jistgħu jikkunsidraw ukoll li jippreżentaw u jispjegaw din l-informazzjoni fir-rigward tal-miri u l-valuri referenzjarji. Kumpanija tista' tikkunsidra li tinkludi divulgazzjonijiet speċifiċi li jispjegaw: l-emissjonijiet attwali tal-karbonju, l-intensità ta' karbonju; l-użu ta' kimiki perikolużi jew ta' prodotti bijoċidali; l-impatti tal-kapital naturali u d-dipendenzi; il-paragun vs il-miri, l-iżviluppi tul iż-żmien; il-mitigazzjoni tal-effetti tal-politiki implimentati; il-pjanijiet biex jitnaqqsu l-emissjonijiet tal-karbonju. L-Artikolu 1 tad-Direttiva jgħid li d-dikjarazzjoni mhux finanzjarja għandu jkun fiha informazzjoni inkluż: Il-kumpaniji għandhom jiddivulgaw informazzjoni dwar ir-riskji prinċipali tagħhom u dwar kif dawn huma ġestiti u mitigati. Dawn ir-riskji jistgħu jirrelataw mal-operazzjonijiet tagħhom, mal-prodotti jew is-servizzi tagħhom, mal-katina ta' provvista tagħhom u mar-relazzjonijiet tan-negozju tagħhom, jew ma' aspetti oħra. Dan ikun jinkludi perspettiva xierqa dwar ir-riskji prinċipali fuq terminu qasir, medju u twil. Il-kumpaniji huma mistennija li jispjegaw kif ir-riskji prinċipali jistgħu jaffettwaw il-mudelli tan-negozju, l-operat, il-prestazzjoni finanzjarja tagħhom u l-impatt tal-attivitajiet tagħhom. Kumpanija hi mistennija tiddivulga informazzjoni materjali dwar ir-riskji prinċipali, irrispettivament minn jekk dawn joħorġux mid-deċiżjonijiet jew l-azzjonijiet tagħhom stess, jew minn fatturi esterni, u li tispjega l-proċessi użati biex jiġu identifikati u vvalutati tali riskji. Id-divulgazzjonijiet, meta jkunu relevanti u proporzjonati, għandhom jinkludu informazzjoni materjali dwar il-ktajjen ta' provvista u ta' sottokuntrattar. Dawn għandhom jinkludu wkoll informazzjoni materjali dwar kif kumpanija tamministra u ttaffi r-riskji prinċipali. Fis-sena ta' rapportar, kumpanija hi mistennija li tenfasizza u tispjega kwalunkwe tibdil materjali għar-riskji prinċipali tagħha jew għall-mod ta' kif tamministrahom. Kumpanija tista' tikkunsidra li tinkludi divulgazzjonijiet speċifiċi dwar: prodotti li ma jaħdmux sew b'effetti possibbli fuq is-sigurtà tal-konsumaturi; politiki implimentati biex jindirizzaw il-kwistjoni; miżuri ta' rimedju li jindirizzaw il-ħtiġijiet tal-konsumaturi li diġà huma affettwati minn dawk il-prodotti. Kumpanija tista' tikkunsidra li tiddivulga informazzjoni materjali dwar ir-riskji tad-dannu għad-drittijiet tal-bniedem, għax-xogħol u għall-ħarsien tal-ambjent fil-katina ta' provvista u ta' sottokuntrattar tagħha u dwar kif il-kumpanija tamministra u ttaffi l-impatti negattivi potenzjali. L-Artikolu 1 tad-Direttiva jgħid li d-dikjarazzjoni mhux finanzjarja għandu jkun fiha informazzjoni inkluż: Id-dikjarazzjoni mhux finanzjarja għandha tinkludi narrattivi materjali u divulgazzjonijiet ibbażati fuq l-indikaturi, imsejħa b'mod komuni bħala indikaturi ewlenin tal-prestazzjoni (KPIs). Il-kumpaniji huma mistennija li jirrapportaw il-KPIs li huma utli filwaqt li jikkunsidraw iċ-ċirkostanzi speċifiċi tagħhom. Il-KPIs għandhom ikunu konsistenti mal-metrika attwalment użata mill-kumpanija fil-ġestjoni interna u fil-proċessi tal-valutazzjoni tar-riskju tagħha. Dan jagħmel id-divulgazzjonijiet iktar relevanti u utli u jtejjeb it-trasparenza. Id-divulgazzjoni ta' KPIs ta' kwalità għolja, rikonoxxoti b'mod wiesa' (pereżempju, metrika użata f'settur jew għal kwistjonijiet tematiċi speċifiċi) tista' wkoll ittejjeb il-komparabbiltà, b'mod partikolari għal kumpaniji fi ħdan l-istess settur jew katina tal-valur. Kumpanija għandha tiddivulga KPIs li huma neċessarji biex wieħed jifhem l-iżvilupp, il-prestazzjoni, il-pożizzjoni tagħha u l-impatt tal-attività tagħha. Xi KPIs jistgħu jkunu utli għal varjetà wiesa' ta' ċirkostanzi tal-kumpaniji u dawk kummerċjali. KPIs oħra jirrelataw iktar mal-kwistjonijiet u ċ-ċirkostanzi ta' settur partikolari. Il-kumpaniji huma mħeġġa jiddivulgaw KPIs materjali, kemm ġenerali kif ukoll settorjali. Meta wieħed iqis iċ-ċirkostanzi speċifiċi u r-rekwiżiti ta' informazzjoni tal-investituri u tal-partijiet ikkonċernati oħra, il-kumpaniji huma mistennija li jipprovdu opinjoni ġusta u bbilanċjata billi jużaw KPIs ġenerali, settorjali u speċifiċi għall-kumpanija. L-utenti tal-informazzjoni għandhom it-tendenza li japprezzaw ħafna l-informazzjoni kwantitattiva billi din tgħinhom ikejlu l-progress, jivverifikaw il-konsistenza tul iż-żmien u jagħmlu l-paraguni. Narattivi xierqa li jispjegaw il-KPIs jgħinu biex id-dikjarazzjoni mhux finanzjarja tinftiehem iktar. Il-KPIs jitqiesu wkoll bħala għodod effettivi biex l-informazzjoni kwalitattiva tingħaqad ma' dik kwantitattiva u biex jinbnew ir-rabtiet. Dawn jippermettu lill-kumpaniji jipprovdu opinjoni bbilanċjata u komprensiva b'mod konċiż u effettiv. Il-KPIs għandhom jintużaw b'mod konsistenti minn perjodu ta' rapportar għall-ieħor biex tiġi pprovduta informazzjoni affidabbli dwar il-progress u x-xejriet. Naturalment, il-KPIs rapportati jistgħu jevolvu tul iż-żmien għal raġunijiet ta' negozju jew tekniċi. F'dawn il-każijiet, il-kumpaniji għandhom jispjegaw ir-raġunijiet għaliex inbiddlu l-KPIs. Huma jistgħu jikkunsidraw li fejn ikun xieraq jirrisettjaw l-informazzjoni passata, u jispjegaw b'mod ċar u effettiv l-effett ta' dawn il-bidliet. Il-kumpaniji jistgħu jispjegaw il-ġbir ta' data, il-metodoloġija u l-oqfsa li serrħu fuqhom. Dawn jistgħu wkoll jipprovdu analiżi ta-KPIs iddivulgati, jispjegaw pereżempju għaliex il-KPIs żdiedu jew naqsu fis-sena ta' rapportar u kif il-KPIs jistgħu jevolvu fil-futur. Il-kumpaniji jistgħu jippreżentaw KPIs fil-kuntest tal-miri, tal-prestazzjoni fl-imgħoddi u tal-paragun ma' kumpaniji oħra, kif xieraq. L-Artikolu 1 tad-Direttiva jgħid li l-kumpaniji kkonċernati "għandhom jinkludu fir-rapport ta' ġestjoni dikjarazzjoni mhux finanzjarja li jkun fiha informazzjoni sa fejn ikun meħtieġ għall-fehim tal-iżvilupp, il-prestazzjoni u l-pożizzjoni tal-impriża u tal-impatt tal-attività tagħha, relatata tal-anqas ma' kwistjonijiet ambjentali, soċjali u tal-impjegati, ir-rispett tad-drittijiet tal-bniedem, kwistjonijiet kontra l-korruzzjoni u t-tixħim [...]". Id-divulgazzjonijiet materjali għandhom jipprovdu opinjoni bbilanċjata u komprensiva tal-iżvilupp, il-prestazzjoni, il-pożizzjoni ta' kumpanija u l-impatt tal-attivitajiet tagħha. F'ċerti ċirkostanzi, il-kumpaniji jistgħu jikkunsidraw li d-divulgazzjoni ta' informazzjoni dwar żviluppi imminenti jew dwar il-kwistjonijiet li qed jiġu nnegozjati tkun ta' preġudizzju serju. Madankollu, id-divulgazzjoni ta' informazzjoni mqassra li mhijiex ta' preġudizzju serju tagħti kontribut qawwi lejn it-twettiq tal-objettiv globali ta' trasparenza. L-Artikolu 1 tad-Direttiva jipprovdi li "L-Istati Membri jistgħu jippermettu li titħalla barra informazzjoni relatata ma' żviluppi imminenti jew kwistjonijiet li jkunu qed jiġu nnegozjati f'każijiet straordinarji [...] id-divulgazzjoni ta' tali informazzjoni tippreġudika serjament il-pożizzjoni kummerċjali tal-impriża [...]." Ħafna drabi, l-aspetti tematiċi huma interkonnessi. Pereżempju, kwistjoni ambjentali relatata mal-operazzjonijiet, mal-prodotti jew mal-katina ta' provvista ta' kumpanija jista' wkoll ikollha impatt fuq is-sigurtà u/jew is-saħħa tal-konsumaturi, tal-impjegati jew tal-fornituri jew fuq ir-reputazzjoni ta' ditta. Il-kumpaniji huma mistennija li jipprovdu opinjoni ċara, ġusta u komprenisva li tiġbor fiha l-aspetti relevanti kollha ta' kwistjoni. L-elementi li ġejjin jikkostitwixxu lista mhux eżawrjenti ta' aspetti tematiċi li l-kumpaniji huma mistennija jikkunsidraw meta jiddivulgaw informazzjoni mhux finanzjarja: Kumpanija hi mistennija li tiddivulga informazzjoni relevanti dwar l-impatti attwali u potenzjali tal-operazzjonijiet tagħha fuq l-ambjent u kif il-kwistjonijiet ambjentali attwali u prevedibbli jistgħu jaffettwaw l-iżvilupp, il-prestazzjoni jew il-pożizzjoni tal-kumpanija. Dawn jistgħu jinkludu: divulgazzjonijiet materjali dwar il-prevenzjoni u l-kontroll tat-tniġġis; l-impatt ambjentali mill-użu tal-enerġija; l-użu u l-protezzjoni tar-riżorsi naturali (eż. l-ilma, l-art) u l-protezzjoni tal-bijodiversità relatata; l-immaniġġjar tal-iskart; l-impatti ambjentali mit-trasport jew mill-użu u r-rimi ta' prodotti u servizzi; u l-iżvilupp ta' prodotti u servizzi ekoloġiċi. Kumpanija tista' tiddivulga informazzjoni materjali bbażata fuq il-metodoloġiji speċifikati f'leġiżlazzjoni speċifika. Pereżempju, l-annessi għar-Rakkomandazzjoni tal-Kummissjoni 2013/179/UE jinkludu l-metodi tal-Impronta Ambjentali tal-Prodott u tal-Impronta Ambjentali tal-Organizzazzjoni. Dawn huma metodi ta' analiżi taċ-ċiklu tal-ħajja li jippermettu lill-kumpaniji jidentifikaw kull prodott jew organizzazzjoni sħiħa: (I) l-iktar impatti relevanti; u (ii) il-proċessi li jikkontribwixxu u l-emissjonijiet tagħhom tul il-katina ta' provvista. L-impatti ambjentali jistgħu jkunu rapportati separatament jew bħala punteġġ wieħed aggregat. Kumpanija tista' tikkunsidra KPIs bħal pereżempju: il-prestazzjoni tal-enerġija u t-titjib fil-prestazzjoni tal-enerġija; il-konsum tal-enerġija minn sorsi mhux rinnovabbli u l-intensità enerġetika; l-emissjonijiet ta' sustanzi niġġiesa oħra (imkejla f'valur assolut u bħala intensità); l-estrazzjoni tar-riżorsi naturali; l-impatti u d-dipendenzi fuq il-kapital naturali u l-bijodiversità; il-ġestjoni tal-iskart (eż. ir-rati ta' riċiklaġġ). l-implimentazzjoni ta' konvenzjonijiet fundamentali tal-Organizzazzjoni Internazzjonali tax-Xogħol; il-kwistjonijiet dwar id-diversità bħal pereżempu d-diversità sesswali u t-trattament indaqs fl-impjieg u fl-okkupazzjoni (inklużi l-età, is-sess, l-orjentazzjoni sesswali, ir-reliġjon, id-diżabilità, l-oriġini etnika u aspetti relevanti oħra); il-kwistjonijiet tal-impjiegi, il-konsultazzjoni ma' u/jew il-parteċipazzjoni tal-impjegati, il-kundizzjonijiet ta' impjieg u tax-xogħol; ir-relazzjonijiet mat-trade unions, inkluż ir-rispett tad-drittijiet tat-trade unions; il-kapital uman inkluża l-ġestjoni tar-ristrutturar, il-ġestjoni tal-karrieri u l-impjegabbiltà, is-sistema ta' remunerazzjoni, it-taħriġ; is-saħħa u sigurtà fuq il-post tax-xogħol; ir-relazzjonijiet mal-konsumaturi, inklużi s-sodisfazzjoni tal-konsumaturi, l-aċċessibbiltà, prodotti b'effetti possibbli fuq is-saħħa u s-sigurtà tal-konsumaturi; l-impatti fuq il-konsumaturi vulnerabbli; il-kummerċjalizzazzjoni u r-riċerka responsabbli; u ir-relazzjonijiet mal-komunità, inkluż l-iżvilupp soċjali u ekonomiku tal-komunitajiet lokali. Il-kumpaniji jistgħu jsibuha utli li jistrieħu fuq oqfsa rikonoxxuti b'mod wiesa' u ta' kwalità għolja, pereżempju l-Linji Gwida tal-OECD għall-intrapriżi multinazzjonali, id-Dikjarazzjoni Tripartitika tal-Organizzazzjoni Internazzjonali tax-Xogħol li tirrigwarda l-Intrapriżi Mutinazzjonali u l-Politika Soċjali, jew l-ISO 26000. Kumpanija tista' tikkunsidra li tiddivulga KPIs abbażi ta' aspetti bħal pereżempju: id-diversità bejn is-sessi u aspetti oħra tad-diversità; l-impjegati intitolati għal-liv tal-ġenituri, skont is-sess; il-ħaddiema li jipparteċipaw f'attivitajiet b'riskju għoli ta' aċċidenti u mard speċifiku; in-numru ta' aċċidenti fuq il-post tax-xogħol, tipi ta' korrimenti jew ta' mard okkupazzjonali; id-dawran tal-impjegati; il-proporzjon ta' impjegati li jaħdmu b'kuntratti temporanji, skont is-sess; il-medja ta' sigħat ta' taħriġ kull sena għal kull impjegat, skont is-sess; il-proċessi ta' konsultazzjoni mal-ħaddiema; in-numru ta' persuni b'diżabilità impjegati. Il-kumpaniji huma mistennija li jiddivulgaw informazzjoni materjali dwar l-impatti potenzjali u attwali tal-operazzjonijiet tagħhom fuq id-detenturi tad-dritt. Il-kumpaniji għandhom jikkunsidraw li jagħmlu d-divulgazzjonijiet materjali dwar id-diliġenza dovuta dwar id-drittijiet tal-bniedem u dwar proċessi u arranġamenti implimentati biex jipprevjenu l-abbużi tad-drittijiet tal-bniedem. Dan jista' jinkludi pereżempju, kif il-kuntratti ta' kumpanija man-negozji fil-katina ta' provvista tagħha jittrattaw kwistjonijiet dwar id-drittijiet tal-bniedem u kif kumpanija ttaffi impatti negattivi potenzjali u kif tipprovdi rimedju adegwat jekk id-drittijiet tal-bniedem jkunu nkisru. Id-divulgazzjonijiet materjali jistgħu jirriflettu kif kumpanija tindirizza, fost affarijiet oħra, il-Prinċipji Gwida dwar in-Negozju u d-Drittijiet tal-Bniedem li jimplimentaw il-Proġett Qafas tan-NU "Protezzjoni, Rispett u Rimedju", il-Linji Gwida tal-OECD għall-kumpaniji multinazzjonali u d-Dikjarazzjoni Tripartitika tal-Prinċipji rigward l-Impriżi Multinazzjonali u l-Politika Soċjali tal-ILO. Kumpanija tista' tikkunsidra li tiddivulga informazzjoni materjali u KPIs fuq: l-okkorrenzi ta' impatti severi fuq id-drittijiet tal-bniedem relatati mal-attivitajiet jew id-deċiżjonijiet tagħhom; il-proċess biex tirċievi u tindirizza l-ilmenti, u biex ittaffi u tipprovdi rimedji għall-ksur tad-drittijiet tal-bniedem; l-operazzjonijiet u l-fornituri f'riskju sinifikanti ta' ksur tad-drittijiet tal-bniedem; il-proċessi u l-miżuri għall-prevenzjoni ta' traffikar ta' bnedmin għall-forom kollha ta' sfruttament, għall-prevenzjoni ta' xogħol furzat jew obbligatorju u t-tħaddim tat-tfal, għall-prevenzjoni ta' xogħol prekarju u ta' kundizzjonijiet tax-xogħol mhux siguri, b'mod partikolari fir-rigward taż-żoni ġeografiċi f'riskju ogħla ta' esponiment għall-abbuż; kemm huma aċċessibbli l-faċilitajiet, id-dokumenti u s-siti web tagħhom għall-persuni b'diżabilità; ir-rispett għal-libertà ta' assoċjazzjoni; id-djalogu ma' partijiet ikkonċernati relevanti. Il-kumpaniji huma mistennija li jiddivulgaw informazzjoni materjali dwar kif jimmaniġġjaw il-kwistjonijiet u l-okkorrenzi ta' korruzzjoni u tixħim. Il-kumpaniji jistgħu jikkunsidraw li jagħmlu divulgazzjonijiet dwar l-organizzazzjoni, id-deċiżjonijiet, l-istrumenti ta' ġestjoni u dwar ir-riżorsi allokati għall-ġlieda kontra l-korruzzjoni u t-tixħim. Il-kumpaniji jistgħu jikkunsidraw ukoll li jispjegaw kif jivvalutaw il-ġlieda kontra l-korruzzjoni u t-tixħim, kif jieħdu azzjoni biex jipprevjenu jew itaffu l-impatti avversi, kif jissorveljaw l-effettività u kif jikkomunikaw dwar il-kwistjoni internament u esternament. Il-kumpaniji jistgħu jsibuha utli li jiddependu fuq oqfsa rikonoxxuti b'mod wiesa', ta' kwalità għolja, pereżempju fil-Linji Gwida għall-Intrapriżi Multinazzjonali tal-OECD, jew l-ISO 26000. Kumpanija tista' tikkunsidra li tiddivulga informazzjoni materjali u KPIs relatati ma' aspetti bħal pereżempju: il-politiki, il-proċeduri u l-istandards kontra l-korruzzjoni; il-kriterji użati fil-valutazzjonijiet tar-riskju relatati mal-korruzzjoni; il-proċessi ta' kontroll intern u r-riżorsi allokati għall-prevenzjoni tal-korruzzjoni u t-tixħim; l-impjegati li rċevew taħriġ adattat; l-użu ta' mekkaniżmi għall-iżvelar ta' informazzjoni protetta; in-numru ta' azzjonijiet legali pendenti jew kompletati dwar il-komportament antikompetittiv. Il-kumpaniji, fejn ikun relevanti u proporzjonat, huma mistennija li jiddivulgaw informazzjoni materjali dwar kwistjonijiet dwar il-katina ta' provvista li għandhom implikazzjonijiet sinifikanti għall-iżvilupp, il-prestazzjoni, il-pożizzjoni jew l-impatt tagħhom. Dan ikun jinkludi informazzjoni meħtieġa għal fehim ġenerali ta' katina ta' provvista ta' kumpanija u ta' kif huma kkunsidrati l-kwistjonijiet mhux finanzjarji fil-ġestjoni tal-katina ta' provvista. Jekk kumpanija tikkunsidra li d-divulgazzjoni ta' informazzjoni dettaljata dwar żviluppi imminenti jew dwar kwistjonijiet li qed jiġu nnegozjati tkun ta' preġudizzju serju, hi taf tilħaq l-objettiv ta' trasparenza globali billi tiddivulga informazzjoni mqassra li ma tkunx ta' preġudizzju serju. Id-divulgazzjonijiet materjali jistgħu jirriflettu kif kumpanija tindirizza, fost affarijiet oħra, il-Linji Gwida tal-OECD għall-Kumpaniji Multinazzjonali, il-Prinċipji Gwida tan-NU dwar in-Negozju u d-Drittijiet tal-Bniedem l-oqfsa speċifiċi għall-industrija relevanti bħal pereżempju l-Gwida tal-FAO-OECD għall-Ktajjen ta' Provvista Agrikoli Responsabbli. Kumpanija tista' tikkunsidra li tiddivulga informazzjoni materjali u KPIs relatati ma' aspetti bħal pereżempju l-monitoraġġ tal-fornituri dwar: it-traffikar ta' bnedmin u kwistjonijiet oħra dwar id-drittijiet tal-bniedem; l-emissjonijiet ta' gassijiet serra u tipi oħrajn ta' tniġġis tal-ilma u tal-ambjent; id-deforestazzjoni u riskji oħra relatati mal-bijodiversità; u l-monitoraġġ tal-impatt tal-kumpanija fuq il-fornituri, pereżempju, it-termini ta' ħlas u tal-perjodi ta' ħlas medji tagħha. Il-kumpaniji, fejn relevanti u proporzjonat, huma mistennija li jiddivulgaw informazzjoni relevanti dwar id-diliġenza dovuta biex jiżguraw ktajjen ta' provvista responsabbli tal-landa, it-tantalju, it-tungstenu u d-deheb minn żoni affettwati mill-kunflitti u żoni ta' riskju għoli. Imbagħad, il-kumpaniji huma mistennija li jiddivulgaw il-KPIs relatati man-natura u n-numru ta' riskji identifikati, mal-miżuri li ttieħdu biex jipprevjenu u jtaffu dawn ir-riskji; u ma' kif il-kumpanija saħħet l-isforzi tagħha tad-diliġenza dovuta matul iż-żmien. Dawn jinkludu: il-proporzjon ta' fornituri relevanti diretti li adottaw u implimentaw politika ta' diliġenza dovuta dwar il-minerali ta' kunflitt konsistenti mal-Gwida tal-OECD dwar id-Diliġenza Dovuta; il-proporzjon ta' landa, tantalju, tungstenu jew deheb fornut b'mod responsabbli li joriġinaw f'żoni affettwati mill-kunflitti u f'żoni ta' riskju għoli; u l-proporzjon ta' klijenti relevanti li b'kuntratt jirrikjedu informazzjoni dwar id-diliġenza dovuta ta' minerali ta' kunflitt skont il-Gwida tal-OECD dwar id-Diliġenza Dovuta. Meta tkun qed tipprepara d-dikjarazzjoni mhux finanzjarja tagħha, kumpanija tista' tiddependi fuq oqfsa ta' kwalità għolja, irrikonoxxuti b'mod wiesa', nazzjonali, ibbażati fl-UE jew internazzjonali. Xi oqfsa jkopru varjetà wiesa' ta' setturi u kwistjonijiet tematiċi (oqfsa orizzontali); oħrajn huma speċifiċi għal settur jew għal kwistjoni tematika. Xi wħud jiffokaw biss fuq id-divulgazzjoni ta' informazzjoni mhux finanzjarja; oħrajn jirreferu għat-trasparenza f'kuntest iktar wiesa'. Normalment, id-dipendenza fuq qafas rikonoxxut b'mod wiesa' żviluppat bi proċess dovut tipprovdi lill-kumpaniji b'mudell strutturat għar-rapportar ta' kwistjonijiet ta' interess wiesa', jillimita l-piż amministrattiv u jagħmel l-informazzjoni iktar faċli biex titqabbel. L-Artikolu 1 tad-Direttiva jgħid li l-kumpaniji kkonċernati "[...] jistgħu jimxu fuq oqfsa nazzjonali, ibbażati fl-Unjoni jew internazzjonali u, jekk jagħmlu hekk, [...] għandhom jispeċifikaw fuq liema oqfsa mxew". Kumpanija li mxiet fuq qafas wieħed jew fuq diversi oqfsa għandha tiddivulga liema qafas (oqfsa) użat(i) għad-divulgazzjonijiet speċifiċi tagħha. Dan iżid iċ-ċarezza u l-komparabbiltà. Il-Premessa 9 tad-Direttva tipprovdi eżempji ta' oqfsa ta' rapportar eżistenti. Madankollu, din il-lista m'għandhiex titqies eżawrjenti. Il-premessa 9 tad-Direttiva tgħid li: "Biex jipprovdu din l-informazzjoni, l-impriżi li huma soġġetti għal din id-Direttiva jistgħu jiddependu fuq oqfsa nazzjonali, oqfsa bbażati fl-Unjoni bħall-Iskema ta' Ġestjoni u Awditjar Ekoloġiċi (EMAS), jew oqfsa internazzjonali bħall-Impatt Globali tan-Nazzjonijiet Uniti (NU), il-Prinċipji Gwida dwar in-Negozju u d-Drittijiet tal-Bniedem li jimplimentaw il-Qafas tan-NU 'Ipproteġi, Irrispetta u Rrimedja', l-Organizzazzjoni għall-Kooperazzjoni u l-Iżvilupp Ekonomiku (OECD), il-Linji Gwida għal Impriżi Multinazzjonali, l-Organizzazzjoni Internazzjonali għall-Istandardizzazzjoni ISO 26000, id-Dikjarazzjoni Tripartitika tal-Organizzazzjoni Internazzjonali tax-Xogħol dwar il-prinċipji li jikkonċernaw l-impriżi multinazzjonali u l-politika soċjali, l-Inizjattiva Globali ta' Rappurtar, jew oqfsa internazzjonali rikonoxxuti oħrajn." Il-kumpaniji jistgħu wkoll jikkunsidraw li jużaw oqfsa ta' rapportar oħrajn bħal pereżempju dawk imsemmija fl-introduzzjoni ta' dawn il-linji gwida. L-Artikolu 1 tad-Direttiva jirrikjedi lill-kumpaniji elenkati kbar biex fid-dikjarazzjoni dwar it-tmexxija korporattiva tagħhom jiddivulgaw: "deskrizzjoni tal-politika dwar id-diversità applikata fir-rigward tal-korpi amministrattivi, maniġerjali u superviżorji tal-impriża fir-rigward ta' aspetti bħalma huma, pereżempju, l-età, is-sess, jew l-isfond edukattiv u professjonali, l-għanijiet ta' dik il-politika dwar id-diversità, kif ġiet implimentata u r-riżultati fil-perjodu tar-rappurtar. Jekk ma tiġi applikata l-ebda tali politika, id-dikjarazzjoni għandha tinkludi spjegazzjoni dwar għalfejn dan hu l-każ." Id-deskrizzjoni dwar il-politika ta' diversità għandha tispeċifika liema kriterji ta' diversità huma applikati u tispjega r-raġunijiet għaliex intgħażlu dawn. Meta jintgħażlu dawn il-kriterji, għandhom jiġu kkunsidrati l-aspetti relevanti kollha tal-politika ta' diversità biex jiġi żgurat li l-bord ikollu biżżejjed diversità ta' opinjonijiet u l-għarfien meħtieġ għal fehim tajjeb tal-ġrajjiet kurrenti u tar-riskji u l-opportunitajet b'terminu itwal relatati man-negozju tal-kumpanija. In-natura u l-kumplessità tan-negozju tal-kumpanija għandhom jiġu kkunsidrati meta jiġu vvalutati l-profili meħtieġa għad-diversità ottimali tal-bord, kif għandhom jiġu kkunsidrati wkoll il-kuntesti soċjali u ambjentali li fihom topera l-kumpanija. L-aspetti tad-diversità għandhom, b'mod ġenerali, jkopru l-età, is-sess jew l-isfondi tal-edukazzjoni u professjonali. Fejn ikun relevanti minħabba l-preżenza ġeografika tal-kumpanija u s-settur kummerċjali li topera fihom, huwa wkoll xieraq li tiġi inkluża l-provenjenza ġeografika, l-esperjenza internazzjonali, l-għarfien fi kwistjonijiet ta' sostenibbiltà relevanti, ir-rappreżentanza tal-impjegati u aspetti oħrajn, bħal pereżempju l-isfond soċjoekonomiku. Il-kumpaniji għandhom jiddivulgaw miri speċifiċi li jistgħu jitkejlu għall-aspetti tad-diversità relevanti. Hu partikolarment utli li jiġu stabbiliti miri u skadenzi kwantitattivi, b'mod partikolari rigward il-bilanċ bejn is-sessi. Il-kumpaniji għandhom jindikaw kif huma kkunsidrati l-objettivi tal-politika ta' diversità tagħhom fl-ippjanar tas-suċċessjoni, fl-għażla, fin-nominazzjoni u fl-evalwazzjoni. Dawn għandhom jiddivulgaw ukoll ir-rwol tal-kumitati tal-bordijiet kompetenti f'dawk il-proċessi. Fejn relevanti, il-kumpaniji għandhom jiddivulgaw ukoll jekk l-informazzjoni dwar il-kriterji u l-objettivi tad-diversità ingħatatx lill-azzjonisti fl-elezzjoni jew fit-tiġdid tal-membri tal-bord. Il-kumpaniji għandhom jiddivulgaw l-istat tal-implimentazzjoni u tar-riżultati tal-inqas sa mill-aħħar dikjarazzjoni, għall-aspetti kollha tad-diversità tal-politika. Jekk ma jintlaħqux l-objettivi tad-diversità, il-kumpanija għandha tiddivulga kif beħsiebha tilħaq l-objettivi inkluża l-iskadenza mistennija li fiha jridu jintlaħqu dawn l-objettivi. Introduzzjoni Anness I – 15 indikaturi ġenerali għall-Pjan ta' Azzjoni tal-UE dwar id-Drogi 2017-2020 Anness II – Glossarju ta' akronimi L-użu tad-drogi illeċiti u l-użu ħażin tad-drogi b'mod ġenerali, huwa problema ewlenija għal individwi, familji u komunitajiet fl-Ewropa kollha. Minbarra l-implikazzjonijiet għas-saħħa u soċjali tal-użu ħażin tad-drogi, is-suq tad-drogi illeċiti huwa element ewlieni ta' attività kriminali fis-soċjetà Ewropea kollha u, tabilħaqq, fil-livell dinji. F'Diċembru 2012, il-Kunsill adotta l-Istrateġija tal-UE dwar id-Drogi għall-2013-2020. L-Istrateġija għandha l-għan li tikkontribwixxi għat-tnaqqis fid-domanda għad-drogi u fil-provvista tad-drogi fl-UE. Għandha l-għan ukoll li tnaqqas ir-riskji u d-danni għas-saħħa u soċjali kkawżati mid-drogi permezz ta' approċċ strateġiku li jappoġġa u jikkomplementa l-politiki nazzjonali, li jipprovdi qafas għal azzjonijiet koordinati u konġunti u li jsawwar il-bażi u l-qafas politiku għall-kooperazzjoni esterna tal-UE f'dan il-qasam. Dan ser jinkiseb permezz ta' approċċ integrat, ibbilanċjat u bbażat fuq l-evidenza. L-objettivi tal-Istrateġija huma: li tikkontribwixxi għal tnaqqis li jista' jitkejjel tad-domanda għad-drogi, tad-dipendenza fuq id-drogi u tar-riskji u d-danni għas-saħħa u soċjali marbuta mad-drogi; li tikkontribwixxi għat-tfixkil tas-suq tad-drogi illeċiti u għal tnaqqis li jista' jitkejjel tad-disponibbiltà tad-drogi illeċiti; li tinkoraġġixxi koordinazzjoni permezz ta' diskors attiv u analiżi tal-iżviluppi u l-isfidi fil-qasam tad-drogi fil-livell tal-UE u dak internazzjonali; li tkompli ssaħħaħ id-djalogu u l-kooperazzjoni bejn l-UE u pajjiżi terzi, l-organizzazzjonijiet u fora internazzjonali dwar kwistjonijiet ta' drogi; li tikkontribwixxi għal disseminazzjoni aħjar tar-riżultati tal-monitoraġġ, ir-riċerka u l-evalwazzjoni u fehim aħjar tal-aspetti kollha tal-fenomenu tad-drogi u l-impatt tal-interventi sabiex tingħata bażi soda u komprensiva msejsa fuq l-evidenza għall-politiki u l-azzjonijiet. Dan il-Pjan ta' Azzjoni tal-UE dwar id-Drogi, bħall-Istrateġija tal-UE dwar id-Drogi, hu bbażat fuq il-prinċipji fundamentali tad-dritt tal-UE u jħares il-valuri li hija mibnija fuqhom l-Unjoni - ir-rispett għad-dinjità tal-bniedem, il-libertà, id-demokrazija, l-ugwaljanza, is-solidarjetà, l-istat tad-dritt u d-drittijiet tal-bniedem. Huwa bbażat ukoll fuq il-Konvenzjonijiet tan-NU li jipprovdu l-qafas legali internazzjonali biex jiġi indirizzat, fost oħrajn, l-użu tad-drogi illeċiti, kif ukoll fuq id-Dikjarazzjoni Universali tad-Drittijiet tal-Bniedem. Il-Pjan jippreżenta l-Azzjonijiet li ser jiġu implimentati biex jinkisbu l-objettivi tal-Istrateġija. L-Azzjonijiet huma mqassma taħt iż-żewġ oqsma ta' politika tal-Istrateġija: Tnaqqis fid-Domanda għad-Drogi; u Tnaqqis fil-Provvista tad-Drogi; u t-tliet temi trasversali tal-Istrateġija: Koordinazzjoni; Kooperazzjoni Internazzjonali; u Informazzjoni, Riċerka, Monitoraġġ u Evalwazzjoni. L-azzjonijiet huma allinjati mal-objettivi tal-Istrateġija tal-UE dwar id-Drogi 2013-2020. Meta tfasslu l-azzjonijiet, tqieset il-ħtieġa li jkunu bbażati fuq l-evidenza, xjentifikament korretti, realistiċi, marbuta biż-żmien, disponibbli u li jistgħu jitkejlu b'rilevanza u valur miżjud ċar għall-UE. Dan il-Pjan ta' Azzjoni jindika l-iskedi taż-żmien, il-partijiet responsabbli, l-indikaturi u l-mekkaniżmi ta' ġbir/valutazzjoni tad-data. Abbażi tal-mekkaniżmi eżistenti ta' rapportar, fl-Anness 1 hemm imniżżel għadd ta' indikaturi ġenerali. Dawn jiffaċilitaw il-kejl tal-effikaċja ġenerali ta' dan il-Pjan ta' Azzjoni tal-UE dwar id-Drogi u ma jinvolvux piż addizzjonali ta' rapportar. Għadd minn dawn huma rreferenzjati, kif meħtieġ, tul il-Pjan. Barra minn hekk, fil-Pjan kollu, hemm indikaturi li jibbażaw fuq sorsi ta' programmi, ta' evalwazzjoni u sorsi oħra ta' data. L-użu ta' dawn l-indikaturi jiddependi mill-proċessi ta' ġbir ta' data f'kull Stat Membru jew fil-livell tal-istituzzjonijiet tal-UE. F'konformità ma' dak stipulat fl-Istrateġija li l-implimentazzjoni dettaljata tagħha għandha tkun imqassma f'żewġ Pjanijiet ta' Azzjoni konsekuttivi, bl-ewwel Pjan ta' Azzjoni li jimplimenta l-istrateġija attwali dwar id-drogi jkun adottat fl-2013 u skada fl-2016. Fl-2016, tlestew il-valutazzjoni esterna ta' nofs it-terminu tal-Istrateġija tal-UE dwar id-Drogi u l-implimentazzjoni tal-Pjan ta' Azzjoni tal-UE dwar id-Drogi 2013-2016. L-evalwazzjoni kkonkludiet li ħafna mill-azzjonijiet previsti f'dan il-Pjan ta' Azzjoni ġew konklużi jew kienu għadhom għaddejjin. Ir-riżultati tal-evalwazzjoni wrew ukoll il-bżonn tat-tieni Pjan ta' Azzjoni għall-implimentazzjoni tal-Istrateġija tal-UE dwar id-Drogi 2013-2020, li għandu jkun il-verżjoni aġġornata tal-Pjan ta' Azzjoni tal-UE dwar id-Drogi 2013-2016. Il-Pjan ta' Azzjoni tal-UE dwar id-Drogi 2017-2020 kif previst hawn taħt jieħu kont tar-riżultati ta' din l-evalwazzjoni u tal-bidliet ewlenin fis-sitwazzjoni tad-drogi u l-politiki dwar id-drogi mill-adozzjoni tal-aħħar Pjan ta' Azzjoni ‚l hawn. Prevenzjoni tal-użu tad-drogi u, it-tieni, dewmien fil-bidu tal-użu tad-drogi fatturi tal-popolazzjoni bħall-età; is-sess; fatturi edukattivi, kulturali u soċjali; atturi ta' sitwazzjoni bħal min m'għandux fejn jgħix; il-migrazzjoni u t-tfittxija għall-ażil, użu ta' drogi f'ambjenti ta' divertiment u divertiment billejl; il-post tax-xogħol; u sewqan taħt l-influwenza tad-drogi; u fatturi individwali bħas-saħħa mentali; imġiba u żvilupp psikosoċjali; u fatturi oħra magħrufin li jaffettwaw il-vulnerabbiltà individwali għall-użu tad-drogi bħal influwenzi ġenetiċi u ċirkostanzi familjari L-indikaturi ġenerali 1, 11, 12 Id-disponibbiltà u l-livell ta' provvediment f'livell ta' Stati Membri ta' miżuri ta' prevenzjoni universali u ambjentali bbażati fuq l-evidenza Id-disponibbiltà u l-livell ta' provvediment f'livell ta' Stati Membri ta' miżuri ta' prevenzjoni mmirati bbażati fuq l-evidenza, inkluż miżuri abbażi ta' familja u ta' komunità Id-disponibbiltà u l-livell ta' provvediment f'livell ta' Stati Membri ta' miżuri ta' prevenzjoni indikati bbażati fuq l-evidenza Minbarra l-prevenzjoni tal-użu tad-drogi, jissaħħu u jkunu mmirati aħjar miżuri ta' prevenzjoni u diversivi biex tiddewwem l-età tal-ewwel użu ta' drogi illeċiti u sustanzi psikoattivi oħra L-indikaturi ġenerali 1, 5, 11, 12 Id-disponibbiltà u l-livell ta' provvediment f'livell ta' Stati Membri ta' miżuri ta' prevenzjoni u diversivi bbażati fuq l-evidenza li jiffokaw fuq żgħażagħ f'ambjenti ta' familja, komunità u edukazzjoni formali/nonformali L-iskambju tal-forom kollha tal-azzjonijiet ta' prevenzjoni mmirati lejn it-tfal u ż-żgħażagħ, il-ġenituri u l-ambjenti edukattivi filwaqt li jittieħed kont ukoll tal-ħtiġijiet speċifiċi għas-sessi, inkluż attivitajiet edukattivi, programmi bbażati fuq il-komunità, programmi li jużaw l-Internet u l-media soċjali. Ħarsa ġenerali lejn l-iskambji tal-aħjar prattika bejn l-Istati Membri Evalwazzjonijiet pożittivi ta' eżiti komportamentali ta' interventi tal-aħjar prattiki (meta disponibbli) Titqajjem kuxjenza dwar ir-riskji u l-konsegwenzi marbuta mal-użu ta' drogi u sustanzi oħra psikoattivi illeċiti u jitjiebu l-ħiliet u l-kompetenzi għall-prevenzjoni tal-użu tad-drogi. L-indikaturi ġenerali 5, 12 Il-livell ta' kuxjenza b'mod ġenerali u fost iż-żgħażagħ dwar stili ta' ħajja tajbin għas-saħħa u dwar ir-riskji u l-konsegwenzi tal-użu ta' drogi u sustanzi psikoattivi illeċiti oħra u l-livell tal-ħiliet u l-kompetenzi ta' dawk involuti fil-prevenzjoni tal-użu tad-drogi Isir possibbli li jkun hemm rispons aktar informat għall-isfida tal-użu ħażin tal-mediċini psikoattivi. Għadd ta' inizjattivi li jikkonċentraw fuq il-promozzjoni tal-użu adatt tal-mediċini psikoattivi Il-ġbir ta' evidenza u eżempji internazzjonali dwar kif jitnaqqsu r-riskji ta' devjazzjoni u użu ħażin tal-mediċini psikoattivi Għadd ta' korsijiet għall-prattikanti mediċi u professjonisti oħrajn tal-kura tas-saħħa fl-użu ta' mediċini għall-kontroll tal-uġigħ u t-trattament tat-tbatija Titjieb l-effikaċja tat-trattament u r-riabilitazzjoni b'rabta mad-drogi, inklużi s-servizzi għan-nies b'komorbożità, biex jonqos l-użu tad-drogi illeċiti; l-użu problematiku tad-drogi; l-inċidenza tad-dipendenza fuq id-drogi u r-riskji u d-danni soċjali u ta' saħħa marbuta mad-drogi u appoġġ għall-irkupru u ri/integrazzjoni soċjali ta' konsumaturi tad-drogi problematiċi u dipendenti. Żvilupp u espansjoni tad-diversità, disponibbiltà, kopertura u aċċessibbiltà ta' servizzi ta' trattament komprensivi u integrati bbażati fuq l-evidenza. L-iżgurar li dawn is-servizzi jindirizzaw l-użu polidroga (użu mħallat ta' sustanzi illeċiti u leċiti inkluż il-mediċini psikoattivi, l-alkoħol u t-tabakk) u l-ħtiġijiet emerġenti tal-popolazzjoni anzjana li tagħmel użu mid-droga u kwistjonijiet speċifiċi għas-sessi. Implimentazzjoni u titjib tat-taħriġ dwar imġiba dipendenti għall-professjonisti tal-kura tas-saħħa u tal-kura soċjali. Żvilupp u implimentazzjoni ta' kxif u intervent bikrija, programmi qosra ta' intervent u trattament għat-tfal u ż-żgħażagħ li jużaw id-drogi. L-indikaturi ġenerali 1, 6, 11 Il-firxa u d-diversità ta' servizzi ta' trattament komprensivi u integrati bbażati fuq l-evidenza fil-livell tal-Istati Membri jinkludu dawk li jindirizzaw l-użu polidroga u l-ħtiġijiet tal-popolazzjoni anzjana li tagħmel użu mid-droga Data mill-Istati Membri dwar iż-żamma għal trattament u r-riżultati tiegħu Espansjoni tal-provvediment ta' servizzi ta' riabilitazzjoni/riintegrazzjoni u rkupru b'enfasi fuq servizzi li: jiffokaw fuq l-għoti ta' kura kontinwa għall-individwi permezz tal-ġestjoni tal-każijiet u l-kollaborazzjoni bejn l-aġenziji għall-individwi; iffokar fuq l-appoġġ għar-ri/integrazzjoni soċjali (inkluż l-impjegabbiltà u l-akkomodazzjoni) tal-konsumaturi tad-drogi problematiċi u dipendenti inklużi ħabsin u persuni anzjani li jużaw id-droga, fejn ikun rilevanti; Jissaħħaħ il-proċess dijanjostiku u t-trattament ta' komorbożità psikjatrika u fiżika li tinvolvi l-użu tad-drogi, pereżempju b'ittestjar veloċi għall-epatite B u Ċ u l-HIV kif ukoll infezzjonijiet oħra trażmessi sesswalment u t-tuberkulożi; jitqiesu l-ħtiġijiet speċifiċi għas-sessi; u isir kuntatt mal-komunitajiet/popolazzjonijiet vulnerabbli. L-indikatur ġenerali 11 Il-livell ta' żieda f'servizzi ta' riabilitazzjoni/riintegrazzjoni u rkupru li jadottaw approċċi ta' ġestjoni tal-każ u bejn l-aġenziji Il-livell ta' żieda fin-numru ta' programmi ta' riabilitazzjoni/riintegrazzjoni u rkupru speċifiċi għas-sessi Il-livell ta' żieda fl-għadd ta' programmi ta' kura komunitarja u tal-ħabs, speċifikament immirati għall-konsumaturi tad-drogi b'komorbożità, li jinvolvu sħubijiet bejn servizzi tas-saħħa mentali u ta' riabilitazzjoni/riintegrazzjoni u rkupru b'rabta mad-drogi Il-livell u d-dewmien ta' astinenza mill-konsum ta' drogi illeċiti u/jew leċiti min-nies li jtemmu t-trattament b'rabta mad-drogi Id-disponibbiltà ta' opzjonijiet ta' trattament li jissodisfaw il-bżonnijiet ta' min jirkadi għall-konsum tad-drogi u tal-persuni anzjani li jużaw id-droga Jiżdiedu fejn applikabbli d-disponibbiltà, il-kopertura u l-aċċess għas-servizzi ta' tnaqqis tar-riskju u tad-danni, pereżempju programmi ta' skambju tal-labar u s-siringi, terapija ta' sostituzzjoni bl-opjojde, programmi ta' ġestjoni ta' doża eċċessiva tal-opjojde, biex jitnaqqsu l-konsegwenzi negattivi tal-użu tad-drogi u jiġi prevenut u jonqos sostanzjalment l-għadd tal-imwiet b'rabta diretta jew indiretta mad-drogi u l-mard infettiv li jinġarr fid-demm assoċjat mal-konsum tad-drogi iżda mhux limitati biss għall-HIV u l-epatite virali, kif ukoll il-mard li jittieħed mis-sess u t-tuberkulożi skont ir-rakkomandazzjoni tal-WHO dwar il-pakkett komprensiv ta' servizzi tas-saħħa għall-persuni li jinjettaw id-drogi Prevenzjoni aħjar tal-imwiet b'rabta mad-drogi skont iċ-ċirkostanzi nazzjonali pereżempju fil-każ tal-opjati, bl-għoti ta' aċċess għall-forom awtorizzati ta' dożaġġ farmaċewtiku ta' prodotti mediċinali li fihom in-naloxonum speċifikament iċċertifikat biex jiġu ttrattati s-sintomi ta' doża eċċessiva ta' opjojde minn persuni mhux esperti li jkunu mħarrġa fin-nuqqas ta' professjonisti mediċi Jiġu identifikati u megħluba l-ostakoli fl-identifikazzjoni u l-aċċess għall-kura għall-HIV u l-epatite Ċ fost il-persuni li jinjettaw id-drogi, inklużi l-priġunieri u gruppi vulnerabbli oħrajn L-iskambju ta' informazzjoni u fejn applikabbli l-aħjar prassi dwar il-miżuri tat-tnaqqis tar-riskju u d-danni, bħal programmi ta' skambju tal-labar u s-siringi, trattament ta' sostituzzjoni tal-opjojde, kmamar għall-konsum tad-drogi, programmi ta' naloxonum, interventi bejn il-pari, id-diffużjoni ta' programmi ta' kura, trattament għall-epatite Ċ, ittestjar tal-pilloli, awtottestjar għall-HIV/AIDS, skont il-leġislazzjoni nazzjonali L-indikaturi ġenerali 2, 3, 4, 11 Firxa tad-disponibbiltà miżjuda ta' u l-aċċess għal miżuri ta' tnaqqis tar-riskju u d-danni bbażati fuq il-provi fl-Istati Membri fejn applikabbli Ħarsa ġenerali lejn l-iskambji tal-aħjar prattiki dwar il-miżuri ta' tnaqqis tar-riskju u d-danni In-numru ta' Stati Membri li jissodisfaw ir-rakkomandazzjoni tad-WHO dwar il-pakkett komprensiv tas-servizzi tas-saħħa għan-nies li jinjettaw id-drogi: Programmi dwar labar/siringi Trattament ta' sostituzzjoni tal-opjojde Ittestjar għall-HIV u konsulenza dwarha Trattament u kura tal-HIV Programmi dwar il-kondoms Interventi rigward l-imġiba Prevenzjoni u ġestjoni tal-epatite, it-tuberkulożi u s-saħħa mentali Interventi dwar is-saħħa sesswali riproduttiva Taħriġ fin-naloxonum għall-persuni mhux esperti bħala prerekwiżit insostitwibbli għal programmi siguri li jsiru d-dar Kopertura tal-programmi ta' trattament ta' sostituzzjoni tal-opjojde fost il-persuni dipendenti fuq l-opjojde Il-punt sa fejn ikunu disponibbli, fejn applikabbli, is-servizzi għat-tnaqqis tal-ħsara bħal programmi tan-naloxonum, miżuri u programmi għat-tnaqqis tad-danni fid-divertiment ta' billejl li jimmiraw lill-komunitajiet/popolazzjonijiet vulnerabbli In-numru ta' programmi li jiffaċilitaw l-aċċess tal-persuni li jinjettaw id-drogi għall-kura għall-virus tal-epatite C (HCV) u l-persuni koperti Il-grad ta' implimentazzjoni tal-gwida ECDC/EMCDDA fuq il-prevenzjoni u l-kontroll tal-mard infettiv fost il-persuni li jinjettaw id-drogi Tkabbir tal-iżvilupp, id-disponibbiltà u l-kopertura tal-miżuri ta' kura tas-saħħa għall-utenti tad-drogi fil-ħabs u wara li joħorġu mill-ħabs bil-għan li tinkiseb kwalità ta' kura ekwivalenti għal dik ipprovduta fil-komunità L-indikatur ġenerali 10 Id-disponibbiltà ta' servizzi għal utenti tad-drogi f'ħabsijiet (bħat-trattament tas-sostituzzjoni tal-opjojde u, jekk applikabbli, il-programmi tan-naloxonum u l-programmi ta' skambju tal-labar u siringi skont il-leġislazzjoni nazzjonali u l-prevenzjoni u l-ġestjoni tal-HIV, l-Epatite B, l-Epatite Ċ u t-Tuberkolożi) u l-livell ta' kemm il-politiki u l-prattiki tal-kura tas-saħħa fil-ħabsijiet jinkorporaw mudelli ta' kura li jinkludu l-aħjar prattiki fil-valutazzjoni tal-ħtiġijiet u l-kontinwità tal-kura għall-ħabsin waqt il-priġunerija Il-livell ta' kemm is-servizzi bbażati fil-ħabsijiet u s-servizzi bbażati fil-komunità jipprovdu kontinwità ta' kura għall-priġunieri wara li joħorġu mill-ħabs b'enfasi partikolari fuq li jiġu evitati dożi eċċessivi ta' drogi Integrazzjoni ta' approċċi koordinati bl-aħjar prattiki u kwalità fit-tnaqqis tad-domanda għad-drogi miżuri ta' prevenzjoni ambjentali, universali, selettivi u indikati; miżuri ta' kxif u ta' intervent bikrija; miżuri ta' tnaqqis ta' riskju u danni; u miżuri ta' trattament, riabilitazzjoni, integrazzjoni soċjali u rkupru u l-monitoraġġ tal-implimentazzjoni tagħhom. Analiżi tal-evidenza ta' miżuri u programmi ta' tnaqqis tad-domanda għad-drogi implimentati f'konformità mal-istandards; Numru ta' programmi ta' taħriġ speċjalizzat disponibbli għall-prattikanti fit-tnaqqis għad-domanda għad-drogi u/jew numru stmat ta' prattikanti milħuqa minn programmi ta' taħriġ speċjalizzat; L-involviment tas-soċjetà ċivili fl-implimentazzjoni tal-istandards, inkluż fl-ippjanar u l-introduzzjoni In-numru ta' proġetti u programmi appoġġati fil-livell tal-UE li jippromwovu l-iskambju tal-aħjar prattiki fl-implimentazzjoni ta' dawn l-istandards L-involviment fil-kooperazzjoni interministerjali biex tiġi appoġġjata l-implimentazzjoni ta' dawn l-istandards. Tisħiħ tal-koordinazzjoni u l-kooperazzjoni effikaċi fl-infurzar tal-liġi fl-UE biex jikkumbattu l-attività b'rabta mad-drogi illeċiti, b'mod koerenti, kif meħtieġ, mal-azzjonijiet rilevanti determinati permezz taċ-ċiklu ta' politika tal-UE L-użu bl-aktar mod effettiv tal-istrumenti, il-kanali u l-għodod ta' komunikazzjoni disponibbli tal-infurzar tal-liġi għall-kondiviżjoni tal-intelligence miksuba u tal-informazzjoni użati għall-komplikazzjoni u l-analiżi ta' informazzjoni marbuta mad-drogi L-indikatur ġenerali 7, 15 Il-kwantità ta' attivitajiet immirati u mħaddma minn intelligence miksuba ta' impatt qawwi, ta' operazzjonijiet konġunti, skwadri ta' investigazzjoni konġunti u inizjattivi ta' kooperazzjoni transkonfinali li jiffokaw fuq organizzazzjonijiet kriminali involuti f'attività marbuta ma' drogi illeċiti Użu akbar tas-sistemi ta' kondiviżjoni tal-informazzjoni, analiżi u esperti b'rabta mad-drogi tal-Europol jew awtoritajiet oħrajn tal-infurzar tal-liġi Ir-riżultati miksuba mill-proġetti EMPACT u minn inizjattivi bilaterali u multilaterali In-numru ta' każijiet relatati mad-drogi riferuti lill-Eurojust u l-Europol, inkluża l-informazzjoni kwalitattiva u kuntestwali dwar il-każijiet Jiġu identifikati u prijoritizzati l-perikli l-aktar urġenti assoċjati ma' kriminalità organizzata b'rabta mad-drogi Ċiklu ta' Politika tal-UE għall-kriminalità internazzjonali organizzata u serja għall-perijodu 2018-2021 fis-seħħ Tisħiħ tat-taħriġ tas-CEPOL għal uffiċjali tal-infurzar tal-liġi b'rabta mal-produzzjoni u t-traffikar ta' drogi illeċiti u l-kriminalità finanzjarja, b'mod partikolari l-metodi u t-tekniki tat-taħriġ biex jiġi indirizzat l-użu ta' teknoloġiji ġodda ta' komunikazzjoni fil-produzzjoni u t-traffikar ta' drogi illeċiti; biex tissaħħaħ il-konfiska tal-assi; biex jiġi indirizzat il-ħasil tal-flus; għall-kxif u l-iżmantellament ta' laboratorji klandestini illeċiti u siti ta' kultivazzjoni tal-kannabis. Issir valutazzjoni tal-bżonnijiet ta' taħriġ regolarment Disponibbiltà u attendenza ta' korsijiet rilevanti ta' taħriġ In-numru ta' uffiċjali tal-infurzar tal-liġi mħarrġa u stazzjonati effettivament b'riżultat Titjib tal-attivitajiet kontra n-narkotiċi permezz tat-tisħiħ u l-monitoraġġ tal-effikaċja ta' pjattaformi ta' kondiviżjoni ta' informazzjoni u pjattaformi reġjonali ta' kondiviżjoni tas-sigurtà bl-għan li jitħarbtu u jitrażżnu theddidiet emerġenti minn rotot li jinbidlu tat-traffikar tad-drogi L-indikatur ġenerali 7 In-numru ta' attivitajiet imħaddma minn intelligence miksuba li jwasslu għat-tħarbit u t-trażżin ta' rotot ta' traffikar tad-drogi Il-livell ta' kondiviżjoni ta' informazzjoni permezz ta' attività effettiva tan-netwerk ta' uffiċjali ta' kollegament Tisħiħ tal-azzjonijiet li jimpedixxu d-devjazzjoni ta' prekursuri u pre-prekursuri għall-użu fil-manifattura illeċita ta' drogi In-numru ta' każijiet u l-kwantità ta' kunsinni mwaqqfa jew sekwestrati ta' prekursuri intenzjonati għal użu illeċitu Riżultati miksuba minn proġetti EMPACT L-użu tas-Sistema Online ta' Notifikazzjoni Qabel l-Esportazzjoni (PEN) u ż-żieda fl-użu tas-Sistema ta' Komunikazzjoni dwar Inċidenti li jinvolvu Prekursuri (PICS) In-numru ta' laqgħat konġunti ta' segwitu u attivitajiet oħrajn marbuta mal-prevenzjoni tad-devjazzjoni ta' prekursuri u pre-prekursuri Ħidma kontra t-traffikar transkonfinali tad-drogi inkluż dak li jsir permezz tal-kunsinni tal-kontejners u l-pakketti, u titjib tas-sigurtà fil-fruntieri speċjalment f'portijiet marittimi, ajruporti u punti ta' kondiviżjoni tal-fruntiera mill-art tal-UE permezz ta' sforzi intensifikati, inkluż kondiviżjoni ta' informazzjoni u intelligence miksuba, mill-awtoritajiet rilevanti tal-infurzar tal-liġi L-għadd ta' operazzjonijiet konġunti bejn diversi dixxiplini/aġenziji u ta' inizjattivi ta' kooperazzjoni transkonfinali Skambju intensifikat ta' informazzjoni pereżempju bħal Memoranda ta' Qbil (MtQ) miftehmin bejn awtoritajiet tal-infurzar tal-liġi u korpi rilevanti bħal linji tal-ajru, couriers express bl-ajru, kumpanniji tat-tbaħħir, awtoritajiet ta' portijiet u kumpanniji tal-kimiċi Riżultati miksuba minn proġetti EMPACT Titjib fil-kondiviżjoni tal-intelligence miksuba u l-informazzjoni dwar traffikar transkonfinali tad-drogi bl-użu, fost oħrajn, ta' sistemi disponibbli ta' sorveljanza tal-fruntieri Implimentazzjoni tad-direttiva dwar ir-Reġistru tal-UE tal-Ismijiet tal-Passiġġieri (PNR) numru u kwantità tas-sekwestri tad-drogi purezza u kontenut tad-drogi prezzijiet tad-drogi faċilitajiet tal-produzzjoni tad-drogi żmantellati reati kontra l-liġi dwar id-droga disponibbiltà tad-drogi fl-istħarriġ tal-popolazzjoni stimi fuq id-daqs tas-suq Tisħiħ tal-kooperazzjoni ġudizzjarja effettiva u l-leġislazzjoni fl-UE Tisħiħ tal-kooperazzjoni ġudizzjarja tal-UE fl-indirizzar tat-traffikar transkonfinali tad-drogi, il-ħasil tal-flus, u fil-konfiska tar-rikavati ta' kriminalità organizzata b'rabta mad-drogi Żieda fl-għadd ta' investigazzjonijiet finanzjarji u konfiski fir-rigward tar-rikavati ta' kriminalità organizzata b'rabta mad-drogi permezz tal-awtoritajiet tal-infurzar tal-liġi u l-kooperazzjoni ġudizzjarja tal-UE Tweġibiet puntwali u effettivi għal talbiet ta' assistenza legali reċiproka u Mandati ta' Arrest Ewropej b'rabta mat-traffikar illeċitu ta' drogi Adozzjoni u introduzzjoni ta' miżuri leġislattivi ġodda tal-UE biex jindirizzaw it-tfaċċar, l-użu u t-tifrix rapidu ta' sustanzi psikoattivi ġodda Leġislazzjoni tal-UE stabbilita Implimentazzjoni tal-leġislazzjoni tal-UE fl-Istati Membri Aġġornament tal-linji gwida tal-UE għall-iskambju tal-informazzjoni u l-proċeduri tal-valutazzjoni tar-riskju Monitoraġġ tal-effetti tal-miżuri leġislattivi ġodda b'fokus speċjali fuq l-effett sostituttiv fis-suq tad-drogi illegali Implimentazzjoni tal-leġislazzjoni tal-UE dwar prekursuri ta' drogi biex timpedixxi d-devjazzjoni tagħhom mingħajr ma tfixkel il-kummerċ legali Informazzjoni dwar il-każijiet u l-kwantità ta' kunsinni mwaqqfa jew sekwestrati ta' prekursuri intenzjonati għal użu illeċitu Riżultati miksuba minn proġetti EMPACT L-użu tas-Sistema Online ta' Notifikazzjoni Qabel l-Esportazzjoni (PEN) u ż-żieda fl-użu tas-Sistema ta' Komunikazzjoni dwar Inċidenti li jinvolvu Prekursuri (PICS) In-numru ta' laqgħat konġunti ta' segwitu u attivitajiet oħrajn marbuta mal-prevenzjoni tad-devjazzjoni ta' prekursuri u pre-prekursuri. Indirizzar tal-użu ta' ċerti sustanzi farmakoloġikament attivi (kif definiti fid-Direttiva 2011/62/UE) bħala aġenti ta' qtugħ għal drogi illeċiti Informazzjoni dwar is-sekwestri ta' sustanzi attivi użati bħala aġenti ta' qtugħ għal drogi illeċiti Implimentazzjoni puntwali ta' rekwiżiti leġislattivi ġodda tal-UE mmirati biex tiġi żgurata l-katina tal-provvista għal sustanzi attivi taħt id-Direttiva 2011/62/UE, id-Direttiva dwar Mediċini Falsifikati L-Istati Membri jipprovdu u japplikaw, fejn ikun adatt u f'konformità mal-oqfsa legali tagħhom, alternattivi għal sanzjonijiet koerċittivi għall-awturi ta' reati li jikkunsmaw drogi, bħal: Edukazzjoni (Sospensjoni tas-sentenza bi) trattament Sospensjoni tal-investigazzjoni jew prosekuzzjoni Riabilitazzjoni u rkupru Kura ta' segwitu u riintegrazzjoni soċjali Żieda fid-disponibbiltà u l-implimentazzjoni ta' alternattivi għal sanzjonijiet koerċittivi għall-awturi ta' reati li jikkunsmaw drogi fl-oqsma tal-edukazzjoni, trattament, riabilitazzjoni, kura ta' segwitu u integrazzjoni soċjali. Żieda fil-monitoraġġ, l-implimentazzjoni u l-evalwazzjoni tal-alternattivi għal sanzjonijiet koerċittivi Tip u għadd ta' alternattivi għas-sanzjonijiet koerċittivi previsti minn u implimentati mill-Istati Membri Informazzjoni dwar l-effikaċja tal-użu ta' alternattivi għal sanzjonijiet koerċittivi Tweġiba effettiva għal xejriet attwali u emerġenti fl-attività b'rabta ma' drogi illeċiti Identifikazzjoni ta' tweġibiet strateġiċi li jindirizzaw ir-rwol ta' teknoloġiji ġodda tal-informazzjoni u tal-komunikazzjoni (ICT) u l-hosting ta' siti web assoċjati, fil-produzzjoni, kummerċjalizzazzjoni, xiri u distribuzzjoni ta' drogi illeċiti u sustanzi psikoattivi ġodda fil-livell nazzjonali u tal-UE. Riżultati miksuba minn azzjonijiet tal-infurzar tal-liġi indirizzati lejn kriminalità b'rabta mad-drogi permezz tal-Internet Żieda fl-għadd ta' —operazzjonijiet konġunti u fl-inizjattivi ta' kooperazzjoni transkonfinali In-numru u l-impatt tal-proġetti ta' riċerka ffinanzjati u l-għodod żviluppati għall-appoġġ tal-infurzar tal-liġi Numru ta' ftehimiet/diskussjonijiet mal-imsieħba rilevanti fl-industrija L-istabbiliment ta' glossarju tat-termini L-istabbiliment ta' inventarju tal-għodod ta' monitoraġġ Numru ta' sessjonijiet ta' taħriġ għall-partijiet interessati rilevanti Numru ta' laqgħat mal-imsieħba internazzjonali li fihom ġiet diskussal-azzjoni Koordinazzjoni effettiva tal-UE fil-qasam tad-drogi Titjieb il-kondiviżjoni tal-informazzjoni bejn il-GOD u Gruppi ta' Ħidma oħra rilevanti tal-Kunsill u b'mod partikolari l-COSI biex titjieb il-koordinazzjoni relatata mal-pilastru tat-tnaqqis tal-provvista tad-droga Titjieb il-kondiviżjoni tal-informazzjoni bejn il-GOD u Gruppi ta' Ħidma ġeografiċi u tematiċi rilevanti oħrajn tal-Kunsill inkluż bħal COSI, COAFR, COASI, COEST, COLAC, COTRA, COWEB, CONUN, COHOM, CCWP, COSCE, CUG u DROIPEN Il-punt sa fejn jitqiesu l-Istrateġija tal-UE dwar id-Drogi/u l-Pjan ta' Azzjoni fil-Programmi ta' Gruppi ta' Ħidma tal-Kunsill oħrajn bħal COSI, COAFR, COASI, COEST, COLAC, COTRA, COWEB, CONUN, COHOM, CCWP, COSCE, CUG u DROIPEN. Punt ta' informazzjoni regolari fuq l-aġenda tal-GOD dwar 1) l-attivitajiet marbutin mal-prijoritajiet relatati mad-droga taċ-Ċiklu ta' Politika tal-UE (ibbażata fuq ir-rappurtar tal-EMPACT, darba kull Presidenza), u 2) l-attivitajiet rilevanti ta' Gruppi ta' Ħidma oħra tal-Kunsill, fil-preżenza tal-Presidenti tal-Gruppi ta' Ħidma oħra rilevanti, fejn xieraq Kull Presidenza tista' ssejjaħ laqgħat tal-Koordinaturi Nazzjonali dwar id-Drogi, u ta' gruppi oħrajn kif meħtieġ, biex jikkunsidraw xejriet emerġenti, interventi effettivi u żviluppi oħrajn ta' politika ta' valur miżjud għall-Istrateġija tal-UE dwar id-Drogi u għall-Istati Membri Il-livell ta' kemm l-aġenda tal-laqgħa tal-Koordinaturi Nazzjonali dwar id-Drogi tirrifletti l-iżviluppi, ix-xejriet u osservazzjonijiet ġodda fit-tweġibiet tal-politika u ta' kemm tipprovdi għal titjib fil-komunikazzjoni u skambju ta' informazzjoni Il-GOD ser jiffaċilita (a) monitoraġġ tal-implimentazzjoni tal-Pjan ta' Azzjoni permezz ta' dibattiti tematiċi; u (b) djalogu annwali dwar l-istat tal-fenomenu tad-drogi fl-Ewropa Għaddejja bħalissa Darba fis-sena Livell ta' implimentazzjoni tal-Pjan ta' Azzjoni Numru ta' azzjonijiet mill-Pjan ta' Azzjoni indirizzati fid-dibattiti tematiċi fil-GOD Il-puntwalità tad-djalogu fil-GOD rigward ix-xejriet u d-data l-aktar reċenti rigward id-drogi Żgurar tal-konsistenza u kontinwità tal-azzjonijiet tal-Istati Membri u l-UE minn Presidenza għal oħra sabiex jissaħħaħ l-approċċ integrat, ibbilanċjat u bbażat fuq l-evidenza rigward id-drogi fl-UE Il-livell ta' konsistenza u kontinwità tal-azzjonijiet minn Presidenza għal oħra Il-progress fl-implimentazzjoni tal-prijoritajiet tal-Istrateġija tal-UE dwar id-Drogi minn Presidenza għal oħra Żgurar tal-koordinazzjoni tal-politiki u t-tweġibiet tal-UE fil-qasam tad-drogi, b'appoġġ għal kooperazzjoni internazzjonali bejn l-UE, pajjiżi terzi u organizzazzjonijiet internazzjonali Il-livell ta' konsistenza u koerenza fl-objettivi, ir-riżultati mistennija u l-miżuri previsti fl-azzjonijiet tal-UE dwar id-drogi L-inklużjoni ta' prijoritajiet li jirrigwardaw id-drogi fl-istrateġiji tal-korpi rilevanti tal-UE Kooperazzjoni intensifikata bejn il-GOD u l-Gruppi ta' Ħidma ġeografiċi/reġjonali u tematiċi tal-Kunsill, inkluż il-COSI, COAFR, COASI, COEST, COLAT, COTRA, COWEB, CONUN u COHOM, CCWP, COSCE, CUG u DROIPEN Numru ta' rapporti mill-Grupp ta' Dublin Il-ksib ta' livell ta' riżorsi koordinati u adatti fil-livell tal-UE u tal-Istati Membri biex jissodisfa l-prijoritajiet tal-Istrateġija tal-UE rigward id-drogi It-tisħiħ tal-kooperazzjoni biex tiġi indirizzata t-tendenza li qed tikber ta' dipendenza fuq stimulanti, b'mod partikolari l-metamfetamina, bejn korpi governattivi rilevanti u s-settur tal-NGOs, li tiffoka fuq il-ħolqien u l-kondiviżjoni tal-aħjar prattiki fil-prevenzjoni tat-tixrid minn epidemiji lokali, inkluż sforzi għat-tnaqqis tad-domanda u l-provvista, u l-iskambju ta' informazzjoni dwar il-prevenzjoni ta' użu ħażin ta' prodotti mediċinali għall-produzzjoni tal-metamfetamina. L-indikatur ġenerali 14 L-ammont ta' fondi fil-livell tal-UE u, fejn ikun adatt, fil-livell tal-Istati Membri Il-livell ta' koordinazzjoni dwar programmi finanzjarji relatati mad-drogi fost il-Gruppi ta' Ħidma tal-Kunsill u l-COM Il-livell ta' netwerking bejn il-professjonisti kemm fis-settur statutorji kif ukoll dak mhux statutorju Id-disponibbiltà ta' interventi aċċessibbli L-għadd ta' interventi żviluppati Koordinazzjoni effettiva tal-politika dwar id-drogi f'livell nazzjonali Koordinazzjoni tal-azzjonijiet dwar il-politika fil-qasam tad-drogi bejn id-Dipartimenti u l-Ministeri tal-Gvern u l-aġenziji rilevanti fil-livell tal-Istati Membri u l-iżgurar ta' rappreżentanza multidixxiplinari xierqa fi, jew input fid-delegazzjonijiet għall-GOD L-indikatur ġenerali 14 L-effikaċja ta' mekkaniżmu orizzontali ta' koordinazzjoni tal-politika dwar id-drogi fil-livell tal-Istati Membri In-numru ta' azzjonijiet trasversali fil-livell tal-Istati Membri għat-tnaqqis tad-domanda għad-drogi u l-provvista tagħhom Il-parteċipazzjoni tas-soċjetà ċivili fil-politika dwar id-drogi Promozzjoni u tisħiħ ta' djalogu mas-soċjetà ċivili u l-komunità xjentifika, u l-involviment tagħhom, fil-formulazzjoni, l-implimentazzjoni, il-monitoraġġ u l-evalwazzjoni tal-politiki dwar id-droga fil-livelli tal-Istati Membri u tal-UE Djalogi f'waqthom bejn il-Forum tas-Soċjetà Ċivili tal-UE dwar id-Drogi u l-GOD matul kull perijodu ta' Presidenza Involviment tal-Forum tas-Soċjetà Ċivili tal-UE fl-eżami tal-implimentazzjoni tal-Pjan ta' Azzjoni tal-UE dwar id-Drogi Il-livell ta' involviment tas-soċjetà ċivili u l-komunità xjentifika fil-formulazzjoni, l-implimentazzjoni, il-monitoraġġ u l-evalwazzjoni tal-politika tal-Istati Membri u tal-UE dwar id-drogi Djalogu f'waqtu bejn il-komunità xjentifika (xjenzi naturali u soċjali, inklużi n-newroxjenza u r-riċerka fl-imġiba) u l-GOD Integrazzjoni tal-Istrateġija tal-UE dwar id-Drogi fil-qafas ta' politika barranija ġenerali tal-UE bħala parti minn approċċ komprensiv li jagħmel użu sħiħ mill-firxa ta' politiki u strumenti diplomatiċi, politiċi u finanzjarji disponibbli għall-UE b'mod koerenti u koordinat L-iżgurar ta' koerenza bejn l-aspetti interni u esterni tal-politiki tal-UE dwar id-drogi u li jiġu integrati b'mod sħiħ kwistjonijiet mill-qasam tad-drogi fid-djalogi politiċi u l-ftehimiet qafas bejn l-UE u s-sħab tagħha fil-ħidma tal-UE dwar kwistjonijiet jew sfidi globali L-indikatur ġenerali 13 Il-prijoritajiet tal-politika dwar id-drogi riflessi dejjem aktar fil-politiki u l-azzjonijiet esterni tal-UE L-inklużjoni ta' prijoritajiet b'rabta mad-drogi fl-istrateġiji tal-UE ma' reġjuni u pajjiżi terzi In-numru ta' ftehimiet, dokumenti ta' strateġija u pjanijiet ta' azzjoni stabbiliti Ikun żgurat li l-prijoritajiet tal-politika u l-bilanċ bejn it-tnaqqis fid-domanda u l-provvista jkunu riflessi tajjeb fl-għażliet ta' politika u fl-ipprogrammar, l-implimentazzjoni u l-monitoraġġ tal-assistenza esterna, b'mod partikolari f'pajjiżi ta' oriġini u ta' tranżitu, permezz ta' proġetti li jinvolvu: żvilupp ta' politiki fil-qasam tad-drogi li jkunu integrati, bilanċjati u bbażati fuq l-evidenza; tnaqqis fil-provvista; il-prevenzjoni tad-devjazzjoni ta' prekursuri u pre-prekursuri tad-droga; tnaqqis fid-domanda għad-droga; u miżuri ta' żvilupp alternattivi Il-livell ta' kemm il-prijoritajiet tal-politika tal-UE dwar id-drogi, speċjalment il-bilanċ fit-tnaqqis bejn id-domanda u l-provvista, huma riflessi fil-prijoritajiet u l-proġetti ffinanzjati Il-livell ta' implimentazzjoni ta' azzjonijiet koordinati fil-pjanijiet ta' azzjoni bejn l-UE u reġjuni u pajjiżi terzi In-numru ta' strateġiji u pjanijiet ta' azzjoni nazzjonali ta' pajjiżi terzi li jinkorporaw politiki integrati dwar id-drogi Titjib fil-kapaċità u t-tisħiħ tar-rwol tad-Delegazzjonijiet tal-UE biex ikunu jistgħu jinvolvu ruħhom b'mod proattiv rigward kwistjonijiet ta' politika dwar id-drogi u jirrapportaw lura b'mod effikaċi dwar is-sitwazzjoni lokali tad-drogi Kompetenza esperta, taħriġ u gwida ta' politika rilevanti pprovduti lid-Delegazzjonijiet tal-UE Tisħiħ tan-netwerking reġjonali fost id-Delegazzjonijiet tal-UE rigward kwistjonijiet ta' drogi Tisħiħ tal-koordinazzjoni mal-Istati Membri Il-promozzjoni u l-implimentazzjoni tal-approċċ tal-UE għall-iżvilupp alternattiv (konsistenti mal-Istrateġija tal-UE dwar id-Drogi 2013-2020; l-Approċċ tal-UE għal Żvilupp Alternattiv u l-Prinċipji Gwida tan-Nazzjonijiet Uniti dwar l-Iżvilupp Alternattiv 2013) f'kooperazzjoni ma' pajjiżi terzi, filwaqt li jitqiesu d-drittijiet tal-bniedem, is-sigurtà tal-bniedem, aspetti marbutin mal-ugwaljanza bejn is-sessi u l-kondizzjonijiet qafas speċifiċi, inkluż: l-inkorporazzjoni tal-iżvilupp alternattiv fl-aġenda usa' tal-Istati Membri, filwaqt li l-pajjiżi terzi li jixtiequ jagħmlu dan jiġu mħeġġin jintegraw l-iżvilupp alternattiv fl-istrateġiji nazzjonali tagħhom; billi jsir kontribut għall-inizjattivi li għandhom l-għan li jnaqqsu l-faqar, il-konflitti u l-vulnerabbiltà permezz ta' appoġġ għal mezzi ta' għajxien sostenibbli, legali u sensittivi għall-kwistjonijiet relatati mas-sessi għal nies li kienu preċedentement, jew li huma attwalment, involuti fil-kultivazzjoni illeċita tal-għelejjel tad-drogi jiġi pprovdut livell adatt ta' finanzjament u kompetenza esperta mill-UE u l-Istati Membri biex ikomplu jiġu msaħħin u appoġġati l-isforzi ta' pajjiżi mhux tal-UE fl-indirizzar u l-prevenzjoni tal-koltivazzjoni ta' għelejjel ta' produzzjoni ta' droga illeċita, permezz ta' miżuri għall-iżvilupp rurali u jissaħħaħ l-istat tad-dritt sabiex jiġu indirizzati l-isfidi tat-tnaqqis tal-faqar, tas-saħħa, is-sikurezza u s-sigurtà pubbliċi L-għadd ta' politiki, strateġiji u pjani ta' azzjoni nazzjonali ta' pajjiżi terzi li jinkorporaw: approċċi integrati għall-problema tal-kultivazzjoni illeċita ta' għelejjel tad-drogi u inizjattivi rigward l-iżvilupp alternattiv li ġew organizzati b'mod effettiv In-numru ta' proġetti evalwati li juru eżiti pożittivi relatati ma' mezzi ta' għajxien sostenibbli, legali u sensittivi għall-kwistjonijiet relatati mas-sessi Titjib fl-indikaturi rigward l-iżvilupp tal-bniedem In-numru ta' proġetti u programmi għall-iżvilupp rurali, iffinanzjati mill-UE u l-Istati Membri f'reġjuni fejn tkun qiegħda sseħħ il-kultivazzjoni illeċita ta' għelejjel tad-drogi, jew f'reġjuni li jinsabu f'riskju ta' kultivazzjoni illeċita tad-drogi Rappurtar ta' tnaqqis lokali fil-kultivazzjoni illeċita tad-drogi fuq perijodu ta' żmien twil Jingħata appoġġ lil pajjiżi terzi, inkluż lis-soċjetà ċivili f'dawk il-pajjiżi, biex jiġu żviluppati u implimentati inizjattivi biex jitnaqqsu r-riskji u d-danni, partikolarment fejn hemm theddida dejjem akbar ta' trasmissjoni ta' virus li jittieħdu mid-demm u li huma relatati mad-drogi u assoċjati mal-konsum tad-drogi inkluż, iżda mhux limitati biss għall-HIV u l-epatite virali, kif ukoll il-mard li jittieħed mis-sess u t-tuberkulożi In-numru ta' inizjattivi li jnaqqsu r-riskji u d-danni li ġew żviluppati u l-kwalità tagħhom Il-prevalenza ta' mwiet relatati mad-drogi f'pajjiżi terzi u virus li jittieħdu mid-demm u li huma relatati mad-drogi, inkluż, iżda mhux limitati biss għall-HIV u l-epatite virali, kif ukoll il-mard li jittieħed mis-sess u t-tuberkulożi Jingħata appoġġ lil pajjiżi terzi biex tiġi indirizzata l-kriminalità organizzata relatata mad-drogi, inkluż it-traffikar tad-drogi, permezz ta': il-kondiviżjoni ta' intelligence miksuba u l-iskambju tal-aħjar prattiki; tisħiħ tal-kapaċità kontra s-sustanzi narkotiċi u żvilupp ta' kompetenza esperta fil-pajjiżi tal-oriġini u dawk tat-tranżitu; ħidma mas-sħab internazzjonali biex jiġu indirizzati l-fatturi li jikkontribwixxu għat-traffikar tad-drogi bħall-korruzzjoni, l-istituzzjonijiet dgħajfin, il-governanza dgħajfa u nuqqas ta' kontrolli regolatorji finanzjarji; tisħiħ tal-kooperazzjoni fil-qasam tal-identifikazzjoni u l-irkupru tal-assi, b'mod partikolari permezz tal-ħolqien ta' pjattaformi nazzjonali speċifiċi; u intensifikazzjoni tal-kooperazzjoni reġjonali u intrareġjonali inkorporazzjoni tal-istat tad-dritt u tal-istandards u l-prinċipji internazzjonali tad-drittijiet tal-bniedem f'miżuri tal-infurzar tal-liġi relatati mad-drogi In-numru ta' proġetti u programmi u kemm huma effikaċi mill-UE u l-Istati Membri f'pajjiżi mhux tal-UE Tisħiħ tal-kooperazzjoni u/jew it-twettiq ta' djalogu mas-sħab, inkluż: il-pajjiżi aderenti, il-pajjiżi kandidati u dawk kandidati potenzjali il-pajjiżi tal-Politika Ewropea tal-Viċinat l-Istati Uniti tal-Amerka il-Federazzjoni Russa pajjiżi jew reġjuni ta' prijorità oħrajn, speċjalment: l-Afganistan, il-Pakistan u l-Iran ir-Repubbliki tal-Asja Ċentrali iċ-Ċina l-Amerka Latina u l-Karibew (CELAC) l-Afrika, b'mod partikolari l-Afrika tal-Punent Pajjiżi oħra skont l-iżviluppi nazzjonali u internazzjonali Esplorazzjoni tal-possibbiltajiet għal involviment (bħal djalogi bilaterali, proġetti konġunti) ma' pajjiżi oħra mhux tal-UE dwar kwistjonijiet serji relatati mad-drogi L-indikatur ġenerali 13 Tisħiħ tal-kooperazzjoni fil-qasam tad-drogi mas-sħab rilevanti Djalogi organizzati Dikjarazzjonijiet maqbula Programmi u Pjanijiet ta' Azzjoni implimentati Titjib tal-mekkaniżmu konsultattiv tal-Grupp ta' Dublin permezz ta' kooperazzjoni u parteċipazzjoni intensifikati tal-UE, titjib fil-formulazzjoni, l-implimentazzjoni u t-tqassim tar-rakkomandazzjonijiet tiegħu Il-livell ta' attività fl-istrutturi kollha tal-Grupp ta' Dublin inkluż in-numru ta' rakkomandazzjonijiet tal-Grupp ta' Dublin implimentati b'mod effettiv Modernizzazzjoni miksuba tal-metodi ta' ħidma tal-Grupp ta' Dublin Jiġi organizzat djalogu annwali dwar l-assistenza mill-UE u l-Istati Membri relatata mad-drogi għal pajjiżi terzi akkumpanjat minn aġġornament bil-miktub Preżentazzjoni mill-COM u s-SEAE lill-Grupp Orizzontali dwar id-Drogi, tal-inqas darba fis-sena Jiġi żgurat li l-promozzjoni u l-protezzjoni tad-drittijiet tal-bniedem jiġu integrati kompletament fi djalogi politiċi u fl-ippjanar u l-implimentazzjoni ta' programmi u proġetti rilevanti relatati mad-drogi inkluż permezz tal-implimentazzjoni tal-approċċ ibbażat fuq id-drittijiet (rights-based approach - RBA) u ta' gwida dwar id-drittijiet tal-bniedem u għodda għall-valutazzjoni tal-impatt imfassla apposta Integrazzjoni effettiva tad-drittijiet tal-bniedem fil-politiki u l-azzjonijiet esterni tal-UE dwar id-drogi Implimentazzjoni tal-għodda ta' gwida u valutazzjoni rigward id-drittijiet tal-bniedem Titjib tal-koeżjoni tal-approċċ tal-UE u l-viżibbiltà tal-UE fin-Nazzjonijiet Uniti (NU) u t-tisħiħ tal-koordinazzjoni tal-UE mal-korpi internazzjonali relatati mal-qasam tad-droga Isir kontribut għat-tfassil tal-aġenda dwar il-politika internazzjonali rigward id-drogi, inkluż permezz ta': Azzjoni aktar affermattiva mill-UE u d-Delegazzjonijiet tal-Istati Membri fl-Assemblea Ġenerali tan-NU u l-Kummissjoni dwar id-Drogi Narkotiċi (CND); Azzjoni koordinata mill-UE u d-Delegazzjonijiet tal-Istati Membri fil-fora l-oħrajn kollha tan-NU li tindirizza kwistjonijiet relatati mad-drogi (pereżempju l-Assemblea Dinjija tas-Saħħa, il-Kunsill tad-Drittijiet tal-Bniedem, il-Forum Politiku ta' Livell Għoli dwar l-Iżvilupp Sostenibbli) tħejjija, koordinazzjoni u adozzjoni tal-pożizzjonijiet komuni u r-riżoluzzjonijiet konġunti tal-UE fl-Assemblea Ġenerali tan-NU u s-CND, inklużi, qabel is-CND, dwar l-iskedar tas-sustanzi, u l-iżgurar li l-UE titkellem b'vuċi waħda b'saħħitha f'dawn il-fora internazzjonali u oħrajn; il-promozzjoni u l-monitoraġġ tal-implimentazzjoni tar-rakkomandazzjonijiet tad-Dokument dwar l-Eżitu tal-UNGASS 2016 bħala dokument fundamentali ta' referenza għal diskussjonijiet rilevanti għall-politika internazzjonali dwar id-drogi fil-fora rilevanti kollha il-parti ministerjali li għandha ssir matul it-tnejn u sittin sessjoni tas-CND, fi Vjenna fl-2019; u l-iżgurar tal-involviment sinifikanti tas-soċjetà ċivili u l-komunità xjentifika fil-proċess ta' eżami L-indikatur ġenerali 13 Numru ta' dikjarazzjonijiet tal-UE fil-fora tas-CND u fil-fora l-oħra tan-NU In-numru ta' pożizzjonijiet komuni tal-UE appoġġati minn reġjuni u korpi internazzjonali oħrajn Numru ta' pożizzjonijiet komuni li jikkonċernaw id-deċiżjonijiet tas-CND dwar l-iskedar tas-sustanzi Ir-riżultat tad-deċiżjonijiet tas-CND dwar l-iskedar tas-sustanzi Livell ta' adozzjoni b'suċċess ta' riżoluzzjonijiet tal-UE fin-NU inkluż fis-CND Promozzjoni effettiva tal-politiki tal-UE fin-NU, inkluż fis-CND Adozzjoni ta' Dokument dwar il-Pożizzjoni Komuni tal-UE fil-proċess ta' eżami tal-2019; Kontribuzzjoni tal-UE għad-definizzjoni mis-CND tal-modalitajiet għall-proċess tal-2019 Implimentazzjoni tal-pożizzjoni komuni tal-UE dwar il-proċess post-UNGASS L-eżitu tal-eżami tal-2019 tad-Dikjarazzjoni Politika u l-Pjan ta' Azzjoni tan-NU tal-2009 dwar il-Kooperazzjoni Internazzjonali għal Strateġija Integrata u Bbilanċjata biex Tiġi Miġġielda l-Problema Dinjija tad-Drogi Progress fl-implimentazzjoni tal-Għanijiet ta' Żvilupp Sostenibbli (SDGs) b'rabta mad-drogi It-tisħiħ tas-sħubiji mal-UNODC, WHO, UNAIDS u aġenziji rilevanti oħrajn tan-NU, korpi internazzjonali u reġjonali u organizzazzjonijiet u inizjattivi (bħall-Kunsill tal-Ewropa u l-Inizjattiva tal-Patt ta' Pariġi) L-indikaturi ġenerali 13, 15 In-numru ta' skambji ta' informazzjoni u attivitajiet bejn l-UE u l-korpi u l-organizzazzjonijiet u l-inizjattivi internazzjonali u reġjonali rilevanti L-effikaċja tas-sħubiji ma' korpi rilevanti Jingħata appoġġ għall-proċess tal-pajjiżi aderenti, il-pajjiżi kandidati u dawk kandidati potenzjali biex jadattaw għall-acquis tal-UE u jikkonformaw miegħu fil-qasam tad-drogi, permezz ta' assistenza mmirata u monitoraġġ Tingħata assistenza teknika mmirata, u assistenza oħra u appoġġ kif meħtieġ, lill-pajjiżi aderenti, lill-pajjiżi kandidati u dawk kandidati potenzjali biex jiġi ffaċilitat l-adattament tagħhom għall-acquis tal-UE u l-konformità miegħu fil-qasam tad-drogi L-indikatur ġenerali 15 Konformità akbar mill-pajjiżi mal-acquis tal-UE In-numru u l-kwalità ta' proġetti kkompletati Stabbiliment ta' Strateġiji Nazzjonali dwar id-Drogi u strutturi nazzjonali ta' koordinazzjoni fil-qasam tad-drogi Jiġi żgurat investiment adegwat fir-riċerka, il-ġbir ta' data, il-monitoraġġ, l-evalwazzjoni u l-iskambju ta' informazzjoni dwar l-aspetti kollha tal-fenomenu tad-drogi Issir promozzjoni ta' finanzjament adatt ta' riċerka u studji multidixxiplinari fil-livell tal-UE relatati mad-drogi inkluż permezz ta' programmi finanzjarji relatati mal-UE (2014-2020) L-ammont u t-tip ta' finanzjament tal-UE mogħti lill-programmi u l-proġetti differenti Jiġi żgurat li l-proġetti b'appoġġ mill-UE: jieħdu kont tal-prijoritajiet tal-Istrateġija dwar id-Drogi u l-Pjan ta' Azzjoni għall-ġlieda kontra d-Drogi tal-UE; jikkunsidraw il-lakuni fil-formulazzjoni tal-politika; jagħtu valur miżjud ċar u jiżguraw koerenza u sinerġija; u jevitaw duplikazzjoni mar-riċerka taħt programmi u korpi oħrajn jinkludu indikaturi ċari għall-kejl tal-impatt tagħhom L-inklużjoni tal-prijoritajiet tal-Istrateġija u l-Pjan ta' Azzjoni tal-UE għall-Ġlieda kontra d-Drogi fil-finanzjament u l-valutazzjoni tal-kriterji tar-riċerka ffinanzjata mill-UE u relatata mad-drogi In-numru, l-impatt, il-komplementarjetà u l-valur ta' għotjiet u kuntratti ta' riċerka mogħtija ffinanzjati mill-UE u relatati mad-drogi In-numru ta' artikli u rapporti ta' riċerka ffinanzjati mill-UE u relatati mad-drogi ppubblikati f'ġurnali riveduti mill-pari b'fatturi ta' impatt qawwi Dibattitu annwali tal-GOD dwar proġetti ta' riċerka relatati mad-drogi ffinanzjati mill-UE inklużi r-rakkomandazzjonijiet tal-Kumitat Xjentifiku tal-EMCDDA dwar il-prijoritajiet tar-riċerka Jiġu promossi evalwazzjonijiet bbażati fuq l-evidenza tal-politiki u l-interventi fil-livell nazzjonali, tal-UE u internazzjonali L-indikatur ġenerali 14 Gwida tal-EMCDDA dwar l-evalwazzjoni użata biex jiġi appoġġat il-proċess nazzjonali Studji speċifiċi pprovduti dwar l-effikaċja u l-impatti tal-politiki tal-UE u internazzjonali dwar id-drogi Tissaħħaħ l-analiżi (inkluż l-immappjar ta' sorsi ta' informazzjoni) u l-kondiviżjoni tal-informazzjoni dwar ir-relazzjoni bejn it-traffikar tad-droga u: il-finanzjament tal-gruppi u l-attivitajiet terroristiċi, inkluż kwalunkwe trikkib bejn ir-rotot stabbiliti għall-produzzjoni tad-drogi u ż-żoni tat-traffikar, u ż-żoni tal-kunflitt; u s-sorsi ta' finanzjament taċ-ċelloli terroristiċi fl-UE mill-attivitajiet illeċiti inkluż it-traffikar tad-drogi; Traffikar tal-bnedmin (il-bini ta' sinerġiji mal-Pjan ta' Azzjoni tal-UE kontra t-traffikar tal-migranti (2015-2020) li jipprevedi riċerka u analiżi tar-riskju bejn il-kuntrabandu u reati oħrajn bħat-traffikar tad-droga) inkluż: Iffokar fuq il-migranti vulnerabbli u l-isfruttament potenzjali tagħhom għal skopijiet ta' traffikar tad-droga u/jew bħala utenti finali tad-drogi, b'mod partikolari l-minuri u n-nisa. L-esplorazzjoni ta' kwalunkwe trikkib bejn it-traffikar tad-drogi u ċ-ċrieki kriminali tal-kuntrabandu tal-migranti, il-modi operandi u r-rotot. it-traffikar f'sinerġiji ta' żvilupp tal-bnedmin mal-oqfsa legali u politiċi tal-UE li jindirizzaw it-traffikar tal-bnedmin inkluż l-Istrateġija tal-UE lejn il-Qerda tat-Traffikar tal-Bnedmin 2012–2016 Il-punt sa fejn jiżdied il-fehim tal-konnessjonijiet potenzjali bejn it-traffikar tad-drogi u: il-finanzjament tat-terroriżmu il-faċilitazzjoni ta' dħul klandestin ta' migranti it-Traffikar tal-Bnedmin xogħol tal-UE u nazzjonali (bħal rapporti, studji u artikli li jindirizzaw dawn is-suġġetti) Jinżammu netwerking u kooperazzjoni u tiġi żviluppata kapaċità fi ħdan il-komponenti tal-infrastruttura tal-għarfien tal-UE u bejniethom għall-informazzjoni, ir-riċerka, il-monitoraġġ u l-evalwazzjoni tad-drogi, b'mod partikolari d-drogi illeċiti F'kollaborazzjoni mal-partijiet rilevanti, jibqgħu jiġu pprovduti analiżijiet komprensivi ta': is-sitwazzjoni tad-drogi fl-UE; id-dinamika tal-konsum tad-drogi f'popolazzjonijiet ġenerali u gruppi fil-mira reazzjonijiet għall-konsum tad-drogi u fi żmien xieraq, jiġi pprovdut aġġornament mill-EMCDDA tal-ħarsa ġenerali tal-2017 tal-leġislazzjoni dwar il-kannabis fl-UE kif ukoll ikomplu jsiru sorveljanza u rapportar dwar il-leġislazzjonijiet dwar il-kannabis f'livell nazzjonali u f'pajjiżi terzi L-indikaturi ġenerali 1-15 Stabbiliment tan-nuqqasijiet attwali fil-bażi tal-għarfien u żvilupp ta' qafas fil-livell tal-UE biex isiru kemm jista' jkun analiżijiet mill-ħażniet attwali ta' data In-numru ta' studji ġenerali u analiżijiet ta' temi rigward is-sitwazzjoni tad-drogi Jissaħħaħ it-taħriġ ibbażat fuq l-evidenza għal dawk involuti fir-rispons għall-fenomenu tad-drogi In-numru ta' inizjattivi fil-livell tal-Istati Membri u tal-UE biex jitħarrġu professjonisti f'aspetti tat-tnaqqis tad-domanda għad-drogi u t-tnaqqis tal-forniment tad-drogi In-numru ta' inizjattivi fil-livell tal-Istati Membri u tal-UE implimentati biex jitħarrġu professjonisti b'rabta mal-ġbir ta' data u rappurtar tat-tnaqqis tad-domanda għad-drogi u t-tnaqqis tal-provvista tad-drogi Tisħiħ tal-ġbir ta' data, ir-riċerka, l-analiżi u r-rappurtar dwar: tnaqqis fid-domanda għad-droga; tnaqqis fil-provvista tad-droga; ix-xejriet emerġenti, bħall-użu polidroga u l-abbuż ta' mediċini psikoattivi li jkunu ta' riskju għas-saħħa u s-sikurezza; virus li jittieħdu mid-demm u assoċjati mal-konsum tad-drogi inkluż iżda mhux limitati biss għall-HIV u l-epatite virali, kif ukoll il-mard li jittieħed mis-sess u t-tuberkulożi; komorbożità psikjatrika u fiżika; il-problemi tad-droga fost il-priġunieri u d-disponibbiltà u l-kopertura tal-interventi u s-servizzi għat-tnaqqis tad-domanda għad-droga fil-ħabsijiet; u problemi u konsegwenzi oħra relatati ma' sustanzi illeċiti kif ukoll l-użu ta' polidrogi (l-użu kkombinat ta' sustanzi leċiti u illeċiti, inklużi mediċini psikoattivi, l-alkoħol u t-tabakk) il-konformità tal-politiki dwar id-drogi mal-istandards u l-prinċipji internazzjonali tad-drittijiet tal-bniedem Disponibbiltà akbar u implimentazzjoni ta' indikaturi bbażati fuq l-evidenza u xjentifikament solidi rigward it-tnaqqis tal-provvista tad-drogi u t-tnaqqis tad-domanda għad-drogi Fil-livell tal-Istati Membri, il-firxa ta' riċerka ġdida mibdija rigward ix-xejriet emerġenti bħall-użu polidroga u l-abbuż ta' mediċini kkontrollati psikoattivi; virus li jittieħdu mid-demm u assoċjati mal-konsum tad-drogi inkluż iżda mhux limitati biss għall-HIV u l-epatite virali, kif ukoll il-mard li jittieħed mis-sess u t-tuberkulożi; komorbożità psikjatrika u fiżika; u problemi u konsegwenzi oħra relatati mas-sustanzi leċiti kif ukoll illeċiti twettiq ta' studju għall-UE kollha rigward l-intimidazzjoni tal-komunitajiet relatata mad-drogi, l-impatti tagħha fuq l-individwi, il-familji u l-komunitajiet l-aktar affettwati u r-reazzjonijiet effettivi għaliha Adozzjoni ta' indikaturi bbażati fuq l-evidenza u xjentifikament solidi dwar il-problemi tad-drogi fost il-priġunieri Titjieb il-kapaċità ta' kxif, valutazzjoni u rispons effettivi għat-tfaċċar u l-konsum ta' sustanzi psikoattivi ġodda u jiġi ssorveljat il-livell tal-impatt li jħallu dawn is-sustanzi l-ġodda fuq in-numru u l-profil tal-konsumaturi L-indikatur ġenerali 6 Il-firxa ta' riċerka epidemjoloġika, farmakoloġika u tossikoloġika mibdija fir-rigward ta' sustanzi psikoattivi ġodda u appoġġata mill-Programmi ta' riċerka tal-Istati Membri u tal-UE Il-kwantità ta' informazzjoni, prattiki tajba u skambju ta' intelligence miksuba Il-livell ta' kondiviżjoni mil-laboratorji tat-tossikoloġija u mill-Istituti tar-Riċerka ta' analiżijiet ta' data tossikoloġika u relatata mas-saħħa rigward sustanzi psikoattivi ġodda Jissaħħu l-isforzi ta' kondiviżjoni ta' data ta' xjenza forensika, inklużi l-appoġġ għall-identifikazzjoni ta' sustanzi psikoattivi ġodda, standards ta' referenza tal-laboratorji rigward sustanzi psikoattivi ġodda, u l-iżvilupp tal-metodoloġija komuni għall-identifikazzjoni tas-sustanzi ġodda billi tissaħħaħ il-kooperazzjoni maċ-Ċentru Konġunt ta' Riċerka tal-Kummissjoni, u permezz ta' netwerks eżistenti, bħall-Grupp ta' Ħidma dwar id-Drogi tan-Netwerk Ewropew tal-Istituti tax-Xjenza Forensika fil-qafas tal-Konklużjonijiet tal-Kunsill ĠAI dwar il-Viżjoni għal Xjenza Forensika Ewropea 2020 u n-Netwerk Ewropew tal-Laboratorji Doganali L-indikatur ġenerali 15 Il-livell ta' kondiviżjoni ta' data ta' xjenza forensika dwar sustanzi psikoattivi ġodda, li jappoġġa l-identifikazzjoni ta' sustanzi psikoattivi ġodda Faċilità ta' aċċess għall-istandards ta' referenza tal-laboratorji minn laboratorji u istituti tax-xjenza forensika, laboratorji doganali u istituti Progress dwar l-iżvilupp ta' metodoloġija komuni għall-identifikazzjoni ta' sustanzi psikoattivi ġodda Titjieb u tiżdied il-kapaċità ta' identifikazzjoni, valutazzjoni u rispons fil-livell tal-Istati Membri u dak tal-UE għal (a) tibdil fl-imġiba fir-rigward tal-konsum tad-drogi u (b) tfaqqigħ ta' mard epidemiku relatat mad-drogi In-numru u l-effikaċja ta' inizjattivi ġodda għas-saħħa pubblika relatati mad-drogi li jkunu ġew żviluppati u implimentati In-numru u l-effikaċja ta' miżuri u inizjattivi eżistenti li jiġu aġġustati biex jittieħed kont tal-konsum tad-drogi jew it-tfaqqigħ ta' mard epidemiku In-numru u l-impatt ta' rapporti ta' twissija bikrija, valutazzjonijiet tar-riskji u twissijiet Tissaħħaħ id-disseminazzjoni tar-riżultati tal-monitoraġġ, ir-riċerka u l-evalwazzjoni fil-livell tal-UE u dak nazzjonali L-Istati Membri jibqgħu jappoġġaw l-isforzi ta' monitoraġġ u skambju ta' informazzjoni tal-UE, inkluża l-kooperazzjoni mal-Punti Fokali Nazzjonali tar-Reitox u l-għoti ta' appoġġ adegwat lil dawn il-Punti Fokali Organizzazzjoni ta' avvenimenti Ewropej li jikkonċentraw fuq it-trasferiment u d-disseminazzjoni ta' għarfien mir-riċerka lill-persuni li jfasslu l-politiki u l-professjonisti Riżultati aċċessibbli mill-istudji ffinanzjati mill-UE li jkunu ġew iddisseminati Il-livell ta' kemm il-finanzjament u riżorsi oħra tal-Punti Fokali Nazzjonali Reitox jissodisfaw il-ħtieġa In-numru u l-effikaċja ta' inizjattivi ta' disseminazzjoni tal-Punti Fokali Nazzjonali Reitox Numru ta' avvenimenti tal-UE li ġew organizzati dwar it-trasferiment u d-disseminazzjoni ta' għarfien mir-riċerka lill-persuni li jfasslu l-politiki u l-professjonisti Perċentwal tal-popolazzjoni li attwalment jużaw id-drogi (matul dan l-aħħar xahar), użaw id-drogi reċentement (matul din l-aħħar sena), u li xi darba użaw id-drogi (użu matul ħajjithom) ikklassifikati skont id-droga u l-grupp tal-età (Stħarriġ tal-Popolazzjoni Ġenerali mill-EMCDDA) Xejriet previsti fil-prevalenza tal-konsum problematiku u injettat ta' drogi (EMCDDA – Użu Problematiku tad-Drogi) Xejriet fl-imwiet ikkawżati mid-drogi u l-mortalità fost il-konsumaturi tad-drogi (skont definizzjonijiet nazzjonali) (EMCDDA – Imwiet relatati mad-Drogi) Prevalenza u inċidenza, fost utenti ta' drogi injettati, ta' mard li jittieħed li jista' jiġi attribwit lill-konsum tad-drogi, inkluż l-HIV u l-Epatite virali, il-mard li jittieħed mis-sess u t-tuberkulożi (EMCDDA – Mard li Jittieħed Relatat mad-Drogi) Xejriet fl-età tal-ewwel użu ta' drogi illeċiti (Proġett Ewropew ta' Stħarriġ Skolastiku dwar l-Alkoħol u Drogi Oħrajn (ESPAD), Stħarriġ dwar l-Imġiba marbuta mas-Saħħa fi Tfal tal-Età tal-Iskola (HBSC) u Stħarriġ tal-Popolazzjoni Ġenerali dwar il-Konsum tad-Drogi (EMCDDA – Indikatur Epidemjoloġiku Ewlieni) Xejriet fin-numri ta' nies li jieħdu kura għad-drogi (EMCDDA – Domanda għal Kura) u n-numru totali stmat ta' nies li qegħdin jirċievu trattament għad-drogi (EMCDDA – Domanda għat-Trattament u Rispons tas-Saħħa u Soċjali) Xejriet fin-numru u l-kwantitajiet ta' qabdiet ta' drogi illeċiti (EMCDDA Qabdiet tad-Drogi: kannabis inklużi weraq tal-kannabis, eroina, kokaina, il-kokaina crack, l-amfetamina, il-metamfetamina, l-ekstasi, l-LSD u sustanzi oħrajn) Xejriet fil-prezzijiet bl-imnut u l-purezza tad-drogi illeċiti (EMCDDA Prezz u Purezza: kannabis inklużi weraq tal-kannabis, eroina, kokaina, il-kokaina crack, l-amfetamina, il-metamfetamina, l-ekstasi, l-LSD, sustanzi oħrajn u l-kompożizzjoni tal-pilloli tad-drogi) Xejriet fin-numru ta' rapporti inizjali ta' reati kontra l-liġi dwar id-drogi, skont id-droga u t-tip ta' reat (provvista v. użu/pussess) (EMCDDA – Reati Marbutin mad-Drogi) Prevalenza tal-użu tad-drogi fost il-priġunieri (EMCDDA – Konsum tad-Drogi fil-Ħabsijiet) valutazzjoni tad-disponibbiltà, il-kopertura u l-kwalità tas-servizzi u l-interventi fl-oqsma tal-prevenzjoni, it-tnaqqis tad-dannu, l-integrazzjoni soċjali u t-trattament. (EMCDDA Rispons tas-Saħħa u Soċjali) Interventi bbażati fuq l-evidenza rigward il-prevenzjoni, it-trattament, l-integrazzjoni soċjali u l-irkupru u l-impatt mistenni tagħhom fuq il-prevalenza tal-konsum tad-drogi u l-użu problematiku tad-drogi (Il-Portal tal-EMCDDA dwar l-Aħjar Prattiki) Djalogu u kooperazzjoni b'saħħithom, fil-qasam relatat mad-drogi, ma' reġjuni oħrajn, pajjiżi terzi, organizzazzjonijiet internazzjonali u partijiet oħrajn (Rapportar tas-SEAE) Żviluppi fl-istrateġiji nazzjonali għall-ġlieda kontra d-drogi, l-evalwazzjonijiet, il-leġislazzjoni, il-mekkaniżmi ta' koordinazzjoni u l-estimi tal-infiq pubbliku fl-Istati Membri tal-UE (EMCDDA) Sistema ta' Twissija Bikrija rigward sustanzi psikoattivi ġodda (EMCDDA/Europol) u Evalwazzjoni tar-Riskju ta' sustanzi psikoattivi ġodda Kunsill tal-UE - Grupp ta' Ħidma dwar il-Kooperazzjoni Doganali Kulleġġ Ewropew tal-Pulizija Kummissjoni dwar id-Drogi Narkotiċi (NU) Kunsill tal-UE - Grupp ta' Ħidma dwar l-Afrika Kunsill tal-UE - Grupp ta' Ħidma dwar l-Asja u l-Oċeanja Kunsill tal-UE - Grupp ta' Ħidma dwar l-Ewropa tal-Lvant u l-Asja Ċentrali Kunsill tal-UE - Grupp ta' Ħidma dwar id-Drittijiet tal-Bniedem Kunsill tal-UE - Grupp ta' Ħidma dwar l-Amerka Latina il-Kummissjoni Ewropea Kunsill tal-UE – Grupp ta' Ħidma tan-Nazzjonijiet Uniti Kunsill tal-UE - Grupp ta' Ħidma dwar l-OSKE u l-Kunsill tal-Ewropa Kunsill tal-UE - Kumitat Permanenti għall-Kooperazzjoni Operattiva dwar is-Sigurtà Interna Kunsill tal-UE - Grupp ta' Ħidma dwar ir-Relazzjonijiet Trans-Atlantiċi (il-Kanada u l-Istati Uniti tal-Amerka) Grupp ta' Ħidma tal-Kunsill Grupp ta' Ħidma tal-Kunsill Kunsill tal-UE - Grupp ta' Ħidma dwar it-Terroriżmu (Aspetti Internazzjonali) Kunsill tal-UE - Grupp ta' Ħidma dwar ir-Reġjun tal-Balkani tal-Punent Kunsill tal-UE - Grupp dwar l-Unjoni Doganali Kunsill tal-UE - Grupp ta' Ħidma dwar id-Dritt Kriminali Sostantiv Ċentru Ewropew għall-Kontroll tal-Mard Servizz Ewropew għall-Azzjoni Esterna Aġenzija Ewropea għall-Mediċini Ċentru Ewropew għall-Monitoraġġ tad-Droga u d-Dipendenza fuq id-Droga Pjattaforma Multidixxiplinari Ewropea Kontra t-Theddid Kriminali Netwerk Ewropew tal-Istituti tax-Xjenza Forensika Netwerk taż-Żona Ewropea tar-Riċerka Netwerk taż-Żona Ewropea ta' Riċerka dwar id-Drogi Illeċiti Proġett Ewropew ta' Stħarriġ Skolastiku dwar l-Alkoħol u Drogi Oħrajn Unjoni Ewropea Unità Ewropea ta' Kooperazzjoni Ġudizzjarja Aġenzija tal-Unjoni Ewropea għall-Kooperazzjoni fl-Infurzar tal-Liġi u t-Taħriġ valutazzjoni tat-Theddid mill-Kriminalità Organizzata u l-Kriminalità Serja tal-UE L-Aġenzija Ewropea għall-Ġestjoni ta' Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea Stħarriġ dwar l-Imġiba marbuta mas-Saħħa fi Tfal tal-Età tal-Iskola Virus tal-Epatite Ċ Kunsill tal-UE - Grupp ta' Ħidma Orizzontali dwar id-Drogi Virus tal-immunodefiċjenza umana Kunsill tal-UE - Grupp ta' Ħidma ta' Livell Għoli dwar l-Asil u l-Migrazzjoni Bord Internazzjonali għall-Kontroll ta' Sustanzi Narkotiċi (NU) ĠAI Ġustizzja u Affarijiet Interni Leżbjani, Gay, Bisesswali, Transġeneru/Transesswali u Intersesswali Dietilammid tal-aċidu liserġiku Iċ-Ċentru għall-Analiżi u l-Operazzjonijiet Marittimi Pjanijiet Strateġiċi Pluriennali (Europol) Memorandum ta' Qbil Stati Membri SPĠ Sustanzi psikoattivi ġodda Sistema Online ta' Notifikazzjoni Qabel l-Esportazzjoni żviluppata mill-UNODC/INCB Sistema ta' Komunikazzjoni dwar Inċidenti li Jinvolvu Prekursuri Presidenza ta' Sitt Xhur tal-Kunsill tal-Unjoni Ewropea Triju ta' PRES Grupp ta' tliet Presidenzi ta' sitt xhur konsekuttivi tal-Kunsill tal-Unjoni Ewropea valutazzjoni tat-Theddid Gravi tal-Kriminalità Organizzata Kunsill tal-UE - Grupp ta' Ħidma dwar it-Terroriżmu Nazzjonijiet Uniti Programm Konġunt tan-Nazzjonijiet Uniti dwar l-HIV/AIDS Sessjoni Speċjali tal-Assemblea Ġenerali tan-Nazzjonijiet Uniti Uffiċċju tan-Nazzjonijiet Uniti kontra d-Droga u l-Kriminalità Programm ta' Żvilupp tan-Nazzjonijiet Uniti Organizzazzjoni Dinjija tas-Saħħa (NU) IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Regolament (UE) Nru 652/2014 jistabbilixxi dispożizzjonijiet għall-ġestjoni tan-nefqa mill-baġit ġenerali tal-Unjoni Ewropea fl-oqsma li jirregolaw is-sikurezza tal-ikel u tal-għalf, is-saħħa u t-trattament xieraq tal-annimali u r-regoli dwar is-saħħa tal-pjanti. L-Artikolu 31 jipprevedi li l-Unjoni tista' tiffinanzja t-taħriġ tal-persunal tal-awtoritajiet kompetenti responsabbli għall-kontrolli uffiċjali, kif imsemmi fl-Artikolu 51 tar-Regolament (KE) Nru 882/2004, sabiex jiġi żviluppat approċċ armonizzat għall-kontrolli uffiċjali u għal attivitajiet uffiċjali oħra biex jiġi żgurat livell għoli ta' protezzjoni tas-saħħa tal-bniedem, tal-annimali u tal-pjanti. Jeħtieġ li jkun jista' jsir ħlas ta' imgħax dovut għal ħlas tardiv, abbażi tal-Artikolu 92 tar-Regolament (UE, Euratom) Nru 966/2012 u abbażi tal-Artikolu 111(4) tar-Regolament Delegat (UE) Nru 1268/2012. Sabiex tkun permessal-flessibbiltà fl-implimentazzjoni tal-programm ta' ħidma, jixraq li t-terminu "bidla sostanzjali" jiġi ddefinit skont it-tifsira tal-Artikolu 94(4) tar-Regolament Delegat (UE) Nru 1268/2012. Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf, IDDEĊIEDIET KIF ĠEJ: Il-programm ta' ħidma annwali għall-implimentazzjoni tal-Programm "Taħriġ Imtejjeb għal Iżjed Sikurezza fl-Ikel" għall-2017, kif stabbilit fl-Anness, huwa b'dan adottat. Il-programm ta' ħidma annwali jikkostitwixxi deċiżjoni ta' finanzjament skont it-tifsira tal-Artikolu 84 tar-Regolament (UE, Euratom) Nru 966/2012. Il-kontribuzzjoni massima għall-implimentazzjoni tal-programm ta' ħidma għas-sena 2017 ġiet stabbilita għal EUR 16 500 000, u għandha tiġi ffinanzjata mill-approprjazzjonijiet imdaħħla fil-linja baġitarja 17 04 03 tal-baġit ġenerali tal-Unjoni Ewropea għall-2017. L-approprjazzjonijiet stipulati fil-paragrafu 1 jistgħu jkopru wkoll l-imgħax li għandu jitħallas fuq ħlasijiet tardivi. Bidliet akkumulati tal-allokazzjonijiet għal azzjonijiet speċifiċi li ma jaqbżux l-20 % tal-kontribuzzjoni massima stabbilita fl-Artikolu 2(1) ta' din id-Deċiżjoni ma għandhomx jitqiesu bħala sostanzjali skont it-tifsira tal-Artikolu 94(4) tar-Regolament ta' Delega (UE) Nru 1268/2012, meta dawk il-bidliet ma jkunux jaffettwaw b'mod sinifikanti n-natura tal-azzjonijiet u l-għan tal-programm ta' ħidma. Iż-żieda tal-kontribuzzjoni massima stabbilita fl-Artikolu 2(1) ta' din id-Deċiżjoni ma għandhiex taqbeż l-20 %. L-uffiċjal awtorizzanti responsabbli jista' japplika t-tip ta' bidliet imsemmija fl-ewwel paragrafu. Dawk il-bidliet għandhom jiġu applikati skont il-prinċipji tal-ġestjoni finanzjarja tajba u tal-proporzjonalità. Magħmul fi Brussell, l-4 ta' Lulju 2017. Abbażi tal-għanijiet stipulati fir-Regolament (KE) Nru 882/2004 u fid-Direttiva 2000/29/KE, dan il-programm ta' ħidma jinkludi l-azzjonijiet li għandhom jiġu ffinanzjati u l-analiżi tal-baġit għas-sena 2017 kif ġej: L-allokazzjoni baġitarja globali riżervata għall-kuntratti ta' akkwist fl-2017 tammonta għal EUR 16 500 000. Għall-2017, l-azzjonijiet ta' taħriġ se jkunu dwar is-suġġetti li ġejjin: L-għanijiet operattivi huma li jiġu żviluppati, jiġu organizzati u jitmexxew programmi ta' taħriġ fl-oqsma identifikati sabiex jiġi żgurat livell għoli ta' kompetenza fost il-persunal tal-kontroll, biex il-kontrolli uffiċjali jsiru aktar uniformi, oġġettivi u effiċjenti fl-UE kollha u biex jikkontribwixxu għal aktar uniformità fil-proċeduri tal-kontroll bejn l-UE u l-imsieħba li mhumiex fl-UE. Ir-riżultati, kif mistennija mill-Kummissjoni, huma kif ġej: itejbu s-sensibilizzazzjoni u l-għarfien tal-persunal ta' kontroll fl-oqsma identifikati tat-taħriġ; jipprovdu għal fehim komuni tad-dispożizzjonijiet attwali tal-UE u l-għodod relatati mal-kontrolli uffiċjali fl-oqsma identifikati ta' taħriġ; ixerrdu l-aħjar prattiki għall-kontrolli uffiċjali fl-oqsma identifikati tat-taħriġ; jiffavorixxu l-iskambju ta' esperjenzi sabiex jiżdied il-livell ta' għarfien espert u l-armonizzazzjoni fl-approċċ għall-kontrolli uffiċjali fl-oqsma identifikati tat-taħriġ. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8493 — Deere & Company/Wirtgen, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8534 — Bouygues Immobilier/Accor/Nextdoor, f'dan l-indirizz: